Uslovi korišćenja | Easy Travel Manager\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo Easy Travel Managera ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. Easy Travel Manager će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nSadržaj internet sajta može sadržati netačne podatke ili štamparske greške. Promene na internet sajtu se mogu napraviti periodično u bilo kom trenutku i bez obaveštenja. Easy Travel Manager se ne obavezuje da redovno ažurira informacije sadržane na ovom internet sajtu. Takođe, Easy Travel Manager ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom. Informacije date na ovom internet sajtu ne treba tumačiti kao savete za donošenje odluka bilo koje vrste. Treba da se posavetujete sa odgovarajućim stručnjakom ako Vam je potreban specifičan savet prilagođen Vašoj situaciji.\nInternet sajt koristite na sopstveni rizik. Easy Travel Manager nije odgovoran za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem internet sajta ili njegovog Sadržaja.\nInternet sajt može sadržati linkove drugih internet sajtova čiji vlasnik ili korisnik nije Easy Travel Manager. Takvi linkovi su obezbeđeni isključivo da bi Vama pružili što više informacija. Easy Travel Manager ne kontroliše i nije odgovoran za rad, sadržaj, politiku privatnosti ili bezbednost ovih sajtova. Easy Travel Manager ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti Easy Travel Manager-a.\nPrava intelektualne svojine i ostala prava na bilo koji softver koji je dostupan za preuzimanje sa internet sajta (u daljem tekstu Softver), pripadaju Easy Travel Manager. Vaša upotreba Softvera podleže uslovima sporazuma o licenci koji prate ili su uključeni u Softver. Easy Travel Manager ne prihvata odgovornost za sadržinu pravila korišćenja ili ostalih dokumenata koji su uključeni u Softver ili ga prate. Nemojte instalirati niti koristiti Softver ako se ne slažete sa takvim sporazumima o licenci. Kada preuzimate Softver sa internet sajta, to činite na sopstveni rizik.\nEasy Travel Manager može u svakom trenutku izmeniti ove uslove korišćenja tako što će ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.


Kipar optužio Tursku da ga preopterećuje sa migrantima | Ilegalni migranti Vijesti | Al Jazeera\nKiparske vlasti navele su da u posljednje četiri godine imaju najveći postotak tražilaca azila u odnosu na broj stanovnika u EU, odnosno četiri posto, dok je prosjek u ostatku Evropskoj uniji oko jedan posto (EPA)\nRepublika Kipar, članica EU-a od 2004. godine, bilježi porast broja tražilaca azila posljednjih mjeseci, prenosi Beta.\nMnogi migranti dolaze preko tampon zone koju nadgledaju mirovne snage Ujedinjenih naroda, na otoku podijeljenom između Republike Kipar na jugu i Turske Republike Sjeverni Kipar koju priznaje samo Ankara.\nKiparske vlasti navele su da u posljednje četiri godine imaju najveći postotak tražilaca azila u odnosu na broj stanovnika u EU, odnosno četiri posto, dok je prosjek u ostatku Evropskoj uniji oko jedan posto.\n“Ogromna većina migrantskih tokova dolazi iz Turske koja ne provodi sve sporazume u vezi migracije ka Kipru”, navodi se u zajedničkom saopćenju kiparskih ministarstava vanjskih i unutrašnjih poslova.\n“Zapravo je stav Turske doveo do stvaranja, a ne do sprečavanja, nove migrantske rute na istoku Sredozemlja koja na nesrazmjeran način preopterećuje Kipar i stavlja ogroman pritisak na njegov nacionalni sistem azila”, navodi se u saopćenju.\nKiparska vlada zatražila je da to bude jedna od glavnih tema na videokonferenciji ministara vanjskih i unutrašnjih poslova EU-a, 15. marta, kao i u budućim razgovorima o Turskoj.\nNikozija će u Briselu pokrenuti pitanje obima migrantske krize sa kojom se Kipar suočava kako bi osigurala potrebnu pomoć da je efikasno savlada.\nKipar je zabilježio 1.640 novih zahtjeva za azil u trećem kvartalu 2020. što je najveći broj zahtjeva u odnosu na njegovo stanovništvo od miliona ljudi, saopćila je evropska statistička agencija Eurostat.\nMišljenje autoraSerkan Birgel\nKampanja ima za cilj da razbije uvjerenja među migrantima da će im status tražioca azila na Kipru biti ‘ulaznica’ za druge evropske zemlje.\nKipar insistira na sankcijama Turskoj zbog spora u istočnom Mediteranu, jer u protivnom neće glasati za sankcije Bjelorusiji.


Službe koje istražuju ubistvo Olivera Ivanovića pod uticajem centara moći | Novine Toronto\nMiroslav Ivanović, sudija u penziji i brat ubijenog lidera Građanske inicijative "Sloboda, demokratija, pravda", kazao je da su profesionalne službe i nadležni organi zaduženi za istraživanje tog atentata trebalo da ulože "mnogo više snage i energije" u prikupljanje dokaza, kao i da su one "pod uticajem centara moći koji upravljaju njihovim poslom".\nOn je, gostujući u Utisku nedelje, rekao da bi svaki tužilac već sutra tražio prikupljanje potrebnih dokaza i da je to možda razlog što je ime tužioca koji se bavi predmetom označen stepenom tajnosti.\nOn je dodao da je da u severnoj Kosovskoj Mitrovici postoje kamere koje snimaju pešake, da se ubistvo desilo u centru dve ulice, u pisustvu mnogo svedoka i mnogih kamera, a da i dalje nije poznato ko su počinioci.\n"Imate talase kada imate par informacija (o ubistvu), a ima perioda kada se bukvalno ništa ne pominje. Vreme ide u korist onima koji su izvršili (ubistvo)", zaključio je Miroslav Ivanović.\nNovinar Milan Radonjić ocenio je da istraga ubistva Olivera Ivanovića "od prvog trenutka nije vođena kako treba", kao i da su izostale uobičajene mere koje se propisuju u takvim situacijama, kao što su zatvaranje ulaza i izlaza u grad ili pretresanja automobila.\n"Prošli su meseci do podizanja optužnice. Ja bih ostavio pitanje zašto ne može da se vidi obdukcioni nalaz, onoga što su osnovni parametri istrage, to je samo po sebi skandal", rekao je Radonjić.\nRadonjić je podsetio da je intervjuisao Olivera Ivanović dva meseca pred ubistvo, da je on u razgovoru naveo da "njegov protivnik nije Vlada Srbije, nego kriminalna struktura", kao i da ga je zamolio da ne citira rečenicu u kom je spomenuo ime biznismena sa severa Kosova i Metohije Milana Radoičića.Radoičić je u žižu javnosti dospeo kasnije, kada su Prištinski organi raspisali poternicu za njim zbog, zbog, kako je tada izjavio premijer Kosova Ramuš Haradinaj, "povezanosti sa Ivanovićevim slučajem".\n"Živimo u društvu gde postoje ljudi čija je imena zabranjeno izreći i vraćamo se u vreme kada je takođe bilo zabranjeno izgovoriti ime Željka Ražnatovića (Arkana). Sada imamo istu situaciju, da osoba koja nema politički pedigre ulazi u to polje i rukovodi jednom strankom", rekao je Radonjić.\nOn je naveo i da je redakcija u kojoj je tada radio možda pogrešila što nije dublje istražila "ko je taj čovek".\n"Jedina informacija koju zvanično imamo iz istrage je da je Milan Radojičić saslušan u Srbiji povodom tog slučaja", rekla je Pavlović, i dodala da je taj podatak izneo predsednik Srbije Aleksandar Vučić, koji je tada naveo i da on "sigurno nije učestvovao u likvidaciji Olivera Ivanovića".\nPavlović navodi i da su novinari KRIK-a dospeli do dokumentaciji Bezbednosno-informativne agencije, u kojoj se navodi da se Radoičić 2011. godine dovodio u vezu s krivičnim delima kao što je trgovina drogom, a da su te optužbe u međuvremenu "nestale iz predmeta".\nGostujući u Utisku nedelje, Miroslav Ivanović je dodao da se iza negativnog spota koji je emitovan, između ostalog i na TV Pink, pred izbore na Kosovu i Metohiji 2017. godine "ne radi o imenu i prezimenu, već o interesnoj grupaciji".\n"Ja bih voleo da neko javno izađe i saopšti ko je napravio taj spot. Ja znam ali hoću da mi to oni kažu”... Srpska lista. Oni su to uradili. Ne smem, neću biti toliko kategoričan, ali ću vam reći jedan detalj pa neka me isprave ako grešim", rekao je Ivanović.\nOn je naveo da je prvih dana nakon pojavljivanja tog spota "u desnom uglu, belim slovima, pod uglom od 45 stepeni bilo ispisano Srpska lista".\nU Hramu Svetog Save u Beogradu je služen pomen ubijenom lideru Građanske inicijative "Sloboda, demokratija, pravda" Oliveru Ivanoviću, kom je prisustvovala premijerka Srbije Ana Brnabić.\nBrnabić je ponovila da se Vlada Srbije "neće smiriti dok se ne istraži taj užasan zločin", kao i da Priština opstruiše ceo proces.\n"To govori o ozbiljnostri istrage u Prištini i njihovim namerama... Da je Prištini bilo u interesu da nađe počinioca i nalogodavce, svakako bi i današnji epilog bio drugačiji", rekla je Brnabić.\nPredsednik Srbije Aleksandar Vučić izjavio je danas da srpske službe već mesecima imaju kompletnu sliku o osobama koje bi mogle biti umešana u težak zločin ubistva lidera Građanske Inicijative "Sloboda, demokratija, pravda" Olivera Ivanovića.\n"Ali nismo mogli da budemo prisutni na uviđaju, pa nemamo ono što bi nazvali direktni dokazi. Za to je potrebno ili da se neki od materijala sa uviđaja pojave u našim rukama ili direktno priznanje nekog od učesnika. Ali kompletnu sliku onih koji bi imali motiv i koji bi bili umešani u takav jeziv zločin naše službe, ne od juče, već nekoliko meseci imaju", rekao je Vučić, nakon što je na aerodromu u Beogradu dočekao avion sa milion doza kineske vakcine protiv Kovid-19.\nOn je rekao da naše službe "rade svoj posao", ali su to "nemogući uslovi, jer mi tamo nemamo efektivnu kontrolu na terenu".\n"Država Srbija će se boriti da se na svaki način pronađu oni koji su taj zločin počinili", rekao je Vučić.


Zakazana američka premijera filma “Toma”, počinje od Čikaga – Naši u svetu\nObjavljeno 11/10/21 u 21:25\nVelika američka premijera filma “Toma” desiće se 7. novembra u Čikagu, saopštili su organizatori Serbian Times, Vladimir Lisinac Productions, Cobra Film i Minacord.\nU tom gradu je proletos snimljeno osam scena filma o legendarnom pevaču narodne muzike Tomi Zdravkoviću, a u njemu se kao statisti pojavljuju i mnogi naši ljudi koji žive i rade u Americi.\nToma Zdravković je 1970-tih nekoliko ključnih godina svog života proveo upravo u Čikagu, u kome je napisao svoje najlepše pesme, oženio se Gordanom Zdravković (u filmu je tumači Sanja Marković), ali i saznao da boluje od raka.\nGala premijera će biti održana u velikoj dvorani Copernicus Centra u Čikagu, koja prima 2.000 ljudi, a za koju se pretpostavlja da će biti ispunjena do poslednjeg mesta, bar sudeći po interesovanju koje u našoj dijaspori vlada za ovaj film.\nPremijera će biti organizovana u maniru onih holivudskih, sa limuzinama i crvenim tepihom, a svoj dolazak je potvrdio režiser Dragan Bjelogrlić, tumači glavnih uloga Milan Marić, Tamara Dragićević i Petar Benčina, te producenti Željko Joksimović i Vladimir Lisinac.\nPre premijere biće organizovana konferencija za medije, a posle nje akteri “Tome” pokloniće se i obratiti publici, nakon čega sledi iznenađenje večeri, gde će publika imati prilike da se podseti najlepših pesama Tome Zdravkovića.\nFilm “Toma” trenutno u balkanskim bioskopima obara sve rekorde gledanosti, sa preko 500.000 bioskopskih posetilaca za samo tri nedelje prikazivanja.\nNakon Čikaga, film će premijerno biti prikazan i u drugim američkim gradovima.\nBjela ovog glumca odabrao za ulogu Tome Zdravkovića (VIDEO)


RTV Mir - SREDNJA ŠKOLA NIKOLA TESLA LEPOSAVIĆ\nPetak, 04. oktobar 2013, 16:06\nLEPOSAVIĆ - U Srednjoj tehnickoj skoli Nikola Tesla u Leposavicu,ove godine kao i prosle popunjen je broj ucenika u svim odeljenjima,svih obrazovnih profila.Direktor skole Sladjan Radovic kaze da je zadovoljan samim brojem ucenika i da je zainteresovanost uvek najveca za podrucije rada ekonomske skole i gimnazije.U planu je,istice on,otvaranje novih obrazovnih profila vec naredne godine.\nOpremljenost same skole je na visokom nivou i sama skola poseduje sve sto je potrebno za odvijanje nastave ali postoje tu i izvesni problemi druge prirode. Ali to nisu jedini problemi u skoli.\nDa se i sami ucenici suocavaju sa problemima,opterecenjima i krizama,govori i nedavno sprovedeno istrazivanje po kome oni,kao osnovni i najveci problem navode zastarelost sistema obrazovanja,odnos profesora i djaka ali manjak vanskolskih aktivnosti.\nNedovoljna iskoriscenost obrazovnog potencijala,kao i sam sistem,glavni su problemi srednjoskolaca ali na drugoj strani,postojanje djackog parlamenta vec nekoliko godina unazad,sa sijaset zanimljivosti vezano za ucenike,pravi ravnotezu u laksem prevazilazenju djackih kriza,kaze pedagog skole,Milica Premovic.\nObrazovanje samo po sebi nosi dozu odgovornosti pa i problema ali problemi ne moraju da budu tako drastični da bi bili veliki onima koje muče\nSPORAZUM - PROMO


IĆE I PIĆE NA PALIĆKOM JEZERU – Delicia Vita\nPočetna > Gastronomija > IĆE I PIĆE NA PALIĆKOM JEZERU\nUkoliko ste ljubitelji ribe i morskih plodova – preporučujem Riblju čardu, koja se nalazi na samom obodu jezera, blizu Jahting kluba, a koja je specijalizovana za ovakve specijalitete. Ovde se često može nabasati na tamburaše, ili čak „lajv“ svirku domaćeg i stranog roka.\nPripadnici mlađe generacije više vole moderna mesta pa je novo-otvoren kafe-bar Terasa, na samom jezeru, uvek dupke pun. Kada je sunčano i toplo vreme, ovaj bar otvara svoju terasu, te kafu možete popiti na daskama tik iznad vode. Najbolja ponuda ovog mesta su pice i poslastice – ceđeni sokovi, kolači i kremovi u teglama, i kalorijske bombe u vidu preukusnih vafli koji obiluju kremom, slatkom-pavlakom, čokoladom i prelivima. Pica „Terasa“ će se svideti svim ljubiteljima pice koja je bogata prilozima, topljenim sirom i pelatom. Mala napomena – za sedenje na ovom mestu će vam trebati pristojno popunjen novčanik jer su cene nešto skuplje nego u ostalim kafićima na Paliću i u okolini, i sličnije su „Beogradskim“ nego „Subotičkim“ cenama. Uprkos svemu, smatrajte se pravim srećnicima ukoliko ovde uspete da „ugrabite“ mesto bez rezervacije!\nMoje omiljeno mesto za klopu, na Paliću, je tradicionalan i veoma poznat restoran, sa starim šmekom i modernim jelovnikom, koji se zove „Mala Gostiona“. Ovde sam, pre tri godine, probala apsolutno najbolju piletinu sa suvim šljivama u sosu od četiri sira! Toliko dobru da je još uvek pamtim. Takođe, čini mi se da u Gostioni pažljivo biraju sastojke za svoja jela, da ne kupuju „na veliko“ već da imaju dogovor sa lokalnim, manjim, uzgajivačima, što se primeti u kvalitetu i ukusu svake salate, sira koji stavljaju u šopsku, vrućih lepinja, itd. Definitivno bih preporučila i riblju čorbu ili potaž od pečuraka, kao predjelo, jer oba ova jela spremaju „prste da poližeš“.\nAko želite pošteno da se napijete, ili ste pak, samo ljubitelji dobrih koktela, obavezno banite jedno veče u „FLAIR BAR“. To je ne-toliko-poznat koktel bar u Subotici, gde masu uglavnom čine lokalci, a koji po kvalitetu svojih koktela i raznovrsnosti ponude može da parira svakom prestoničkom „izvikanom“ koktel-baru. Ne štedi se na materijalu i na alkoholu, a umeće šankera je na zavidnom nivou. Muzika je stvorena za lagani flert, đusku i chill, a cene su više nego pristupačne, pa najjače koktele kao što su „Long Island Ice Tea“, „Stopper“, i „Flaming Lamborghini“ možete popiti za samo dvest’a ili trist’a dinara.\nKOD PUTINA i PLAVA LAGUNA su mesta gde ja, lično, volim da odem, jer su jako povoljna po novčanik, niko od turista tu ne zalazi, i odišu nekim isključivo lokalnim šmekom. Kada uđete ovde osećate se da je vreme stalo (u Plavoj Laguni čak postoji džu boks koji još uvek radi na dvadesetodinarku!), pa zašto ne biste pauzirali svoj buran dan i popili jedno hladno ovde?\nUkoliko želite da jedete u Subotici, preporučujemo restoran „BOSS“ (kafe/restoran/picerija/bar) koji je poznat kako među lokalcima, tako i globalno, jer se ističe po raznovrsnosti ponude koju u svom meniju sadrže, po top lokaciji u samom centru, kao i što je zbog svoje popularnosti omiljen među omladinom i predstavlja neku vrstu stecišta omladine i ljudi koji žele da budu „viđeni“. Cene su ovde u skladu sa kvalitetom, pa nemojte štedeti na svom gastronomskom užitku ovde. Bonus je veoma dobra kineska kuhinja koju ne možete naći nigde drugde u Subotici ili okolini.


Goati: Patrijarh se meša u predizbornu kampanju\nFoto: SRS / Promo\nPolitički analitičar Vladimir Goati ocenio je danas da se patrijarh Srpske pravoslavne crkve (SPC) Irinej meša u kampanju za predsedničke izbore u Srbiji, zato što je primio na razgovor kandidata za predsednika Srbije Vojislava Šešelja.\nPatrijarh Irinej i Vojislav Šešelj\nGoati je za Vojvođanski analitičko istraživački centar VOICE ocenio da se tim potezom "patrijarh implicitno umešao u predizbornu kampanju, iako nije javno izgovorio da podržava Šešelja ili pozvao birače da glasaju za njega".\nIstoričar Milivoj Bešlin upozorio je da bi "sastanak patrijarha sa osuđenim ratnim zločincem , u svakom normalnom društvu bio skandal prvog reda".\nDA LI SE PATRIJARH IRINEJ UMEŠAO U KAMPANJU? Šta se krije iza posete Vojislava Šešelja Srpskoj pravoslavnoj crkvi\nSRDAČAN RAZGOVOR Šešelj i Krajišnik kod patrijarha Irineja\n- To vam govori o pogubnom delovanju SPC danas, s tim što je ovaj patrijarh, zbog skromnih intelektualnih kapaciteta, još i marioneta određenih krugova iz Rusije, a on i ne krije da je to njegova prava otadžbina rekao je Bešlin.\nVerski analitičar Draško Đenović ocenio je da se SPC ne zamera političarima, jer u stvari tako želi da "očuva sopstvene interese".\n- Prema nekim podacima, za potrebe poreza i doprinosa za zdravstveno i penzijsko osiguranje sveštenih lica u Srbiji država godišnje odvaja oko tri miliona evra. Ako bi crkva puno talasala, mogao bi neko reći da država to više neće činiti - rekao je đenović.\nGoati: Bio bi dobro da se opozicija ujedini oko zahteva, ali nije realno\nEpiskop Irinej: Maksimum kompromisa već je ponuđen


Tanjug 7. marta 2020. 07:51\nBEOGRAD – Autorka čuvenog romana „Devojka s bisernom minđušom“ i „Jedna nit“ Trejsi Ševalije družila se sinoć sa čitaocima u Beogradu, gde se u knjižari Delfi SKC okupio veliki broj ljubitelja engleske književnice nestrpljivo čekajući da dobiju potpis.\nŠevalijeova je istakla da je srećna što se nakon devet godina vraća u srpsku prestonicu, kao i da se nikada nije osećala kao „slavna spisateljica bestselera“.\n„Ako bih razmišljala o tome da li sam zvezda, ne bih imala vremena da pišem. Uvek se isključim kada uzmem olovku i papir u ruke i koncentrišem se na priču, na likove, na vas čitaoce i pokušavam da pišem najbolje što mogu“, kazala je.\n„Kada stvaram, moram vas, svoje čitaoce, da uverim da poznajem vreme u kojem nismo živeli, da vam prenesem kako su izgledali ti ljudi, šta su pili, jeli, kako su mirisali“, objasnila je Trejsi Ševalije.\nJunakinja romana „Jedna nit“ Vajolet Spidvel izgubila je verenika u Prvom svetskom ratu, poput mnogih žena tada, a kako objašnjava spisateljica, porodica i društvo su je zbog toga što je neudata odbacili i prezreli.\n„Ona odlučuje da uzme stvari u svoje ruke i malim pobunama se izbori za svoje dostojanstvo i nezavisnost“, ističe Trejsi Ševalije.\n„Vaspitavani smo da mislimo da je romantična ljubav jedina i najvažnija ljubav, a kada dođete u godine, ja imam 57 i to znam, shvati se da je ona samo jedna od grana“, kazala je Ševalijeova.


Datum najave: 12. septembar 2017. godine\nFotografije koje će biti izložene u okviru izložbe izabrane su u okviru Foto konkursa Lepi prizori pograničnog regiona Mađarske i Srbije, koji je trajao od 8. avgusta do 10. septembra 2017. godine.\nOd 39 fotografija koje su se kvalifikovale za takmičenje, Žiri Foto konkursa je odabrao Prvo i Drugo mesto. Preostalih 37 fotografija su objavljene na Fejsbuk stranici Programa i bile su dostupne za javno glasanje za Treće mesto u periodu od 1. do 10. septembra 2017. godine. Pored toga, Žiri je odabrao još devet fotografija koje će biti prikazane na ovoj Foto izložbi.\nOsim toga, autori pobedničkih fotografija dobiće paket promotivnih poklona od strane Programa.\nFotografije koje će biti izložene u okviru ove Foto izložbe dostupne su u foto albumu u odeljku Foto galerija na internet stranici Programa, kao i foto albumu na Fejsbuk stranici Programa.\nDan evropske saradnje proslavlja se svake godine, 21. septembra i nekoliko nedelja pre i posle tog datuma. Tom prilikom, različiti regioni u Evropi, uključujući susedne zemlje Evropske unije, proslavljaju dostignuća teritorijalne saradnje. Ovogodišnja proslava Dana evropske saradnje se nastavlja nakon septembra tako što će 12 fotografija sa ove izložbe biti objavljene i u štampanom kalendaru Programa za 2018. godinu.


Orijan: Najbliži saveznik Izraela je nesumnjivo Srbija\nTanjug 5. februara 2021. 18:51\nJERUSALIM – Najbliži saveznik Izraela je nesumnjivo Srbija, ali takođe imamo veoma bliske i dobre odnose i sa Severnom Makedonijom i sa Albanijom, kao i sa Crnom Gorom, izjavio je načelnik za Balkan u Ministarstvu spoljnih poslova Izraela Dan Orijan za Media Lajn.\nOrian, koji je i nerezidentni ambasador u Severnoj Makedoniji, priznao je da bi priznavanje Kosova moglo kratkoročno naštetiti odnosu Izraela sa Beogradom.\n„Nema sumnje da Srbija nije srećna zbog toga. Kosovo je, kako kažu, ‘njihov Jerusalim’. Ali oni imaju mnogo prijatelja koji su priznali Kosovo, od nas (Izraela) do Francuske i Nemačke i mnogih drugih. Da, biće neko vreme teže, jer nam je Srbija veoma blizu“, rekao je Orijan, prenosi Džeruzalem post.\nOn je izrazio nadu da će Srbija ispuniti obaveze koje je preuzela u Vašingtonu.\n„Znali su da je to deo dogovora “, dodao je Orian, misleći, između ostalog, na premeštanje ambasade Srbije u Jerusalim, piše Dzeruzalem post.\nOrijan je odloženo izraelsko priznanje Kosova pripisao raznim faktorima, između ostalog i želji da se ne povredi mirovni proces sa Palestincima, koji se protive priznavanju Kosova. Takođe je primetio da druge zemlje nisu priznale Kosovo zbog zabrinutosti zbog tretmana manjina. Izrael takođe nije odmah priznao Kosovo zbog Srbije.\n„Izrael je više godina razmišljao o priznanju. Postojao je srpski element koji je iz dobrih razloga tražio da ne preduzmemo korak ”, rekao je izraelski diplomata.\nOn je dodao da su dobili “paket dogovor” koji su SAD ponudile Izraelu, Srbiji i Kosovu, rekavši da će obe države otvoriti ambasade u Jerusalimu.\n„Takođe su se obavezali na mnoge druge stvari koje su nam važne, uključujući i stavljanje Hezbolaha na spisak terorističkih organizacija“, rekao je Orijan.


Životinje za emocionalnu podršku više ne mogu da putuju avionom - Aviatica\nŽivotinje za emocionalnu podršku više ne mogu da putuju avionom\nKontroverzno pravilo da putnici u avion mogu da unesu bilo koju registrovanu životinju za emocionalnu podršku prestaje da važi u SAD.\nDatum / Date: 06.01.2021.\nPaun po imenu Dekster je pre nekoliko godina izazvao promenu pravne regulative u američkom avio-saobraćaju. Ova raskošna životinja nije primljena na let United-a iako je prema, tada važećim zakonima u SAD, bila registrovana kao „životinja za emocionalnu podršku“ (Emotional support animal).\nTada je pokrenuta inicijativa da se promeni pravilnik koji prospisuje DoT, američko ministarstvo saobraćaja i da se veoma precizno definiše koje to životinje smeju da se unesu u putničku kabinu, a koje ne.\nŽivotinje za emocionalnu podršku su relativno mlada kategorija koja je nastala zloupotrebom sve većih ljudskih prava i sloboda. Prema američkim zakonima, osobe sa raznim psihičkim problemima (posttraumatski sindrom, depresija) mogu uz pomoć svog psihijatra da registruju određenu životinju koja će biti njihova uteha i emocionalna podrška. Kako zakon nije precizirao koje se životinje mogu registrovati, veoma brzo su kao emocionalna podrška psi i mačke izašli iz mode, a sve više su se prijavljivale neke neobične, pa i opasne životinje.\nPutnici koji su imali psihičkih razloga da registruju emocionalnu podršku postajali su sve krativniji, pa su tako pauci, zmije, oposumi, zečevi mogli da se veoma lako (i često) vide u putničkim kabinama aviona. U 2017. je naglo porastao broj registrovanih životinja za emocionalnu podršku kojih je sada u SAD tada bilo 76 hiljada.\nNakon incidenta sa paunom, United je pokrenuo inicijativu i ubrzo je DoT doneo pojašnjenje postojećeg pravilnika, prema kojem se zabranjuje prevoz u putničkoj kabini životinja za emocionalnu podršku koje mogu predstavljati opasnost po druge putnike. Nije dozvoljeno uvođenje paunova, insekata, paukova, kopitara, životinja sa kljovama i rogovima u putničku kabinu.\nTa odluka je došla kao olakšanje za avio-prevoznike i ostale putnike, ali nije bila u potpunosti zadovoljavajuća. Problem sa životinjama za emocionalnu podršku je, na prvom mestu, u tome što one nisu niti mogu biti trenirane kao što su to, na primer, psi vodiči za slepe i slabovide osobe ili terapeutski psi. Drugi problem je zloupotreba ove mogućnosti jer mnoge ekscentrične osobe tu mogućnost vide kao idealnu priliku za sticanje dodatne pažnje u javnosti. Emocionalna podrška od strane neobičnih životinja neretko bi postala i modni detalj, a nažalost sve veći broj psihičkih poteškoća, odnosno njihovo uočavanje i tretman postali su veoma pogodni za nagli rast registrovanih životinja.\nNajnovija odluka, DoT-a, koja stupa na snagu 11. januara 2021. ukida u potpunosti mogućnost prevoza životinja za emocionalnu podršku avionom. Od tog datuma, u putničku kabinu mogu da uđu samo registrovane i trenirane životinje koje su pomoć osobama sa invaliditetom. Zečevi, paunovi, paukovi, dabrovi moraće da sačekaju svoje štićenike kod kuće.\nOvu odluku DoT-a odmah je primenila aviokompanija Alaska Airlines, a za njom je to uradio i American Airlines. Očekuje se da će i sve ostale američke aviokompanije veoma brzo prihvatiti novu regulativu pošto je ova pomodna praksa postala izuzetno iritantna za putnike i posadu, a neretko je bila i okidač za svađe i rasprave tokom leta.\nAlaska AirlinesAmerican AirlinesDoTemotional support animalprevoz životinja avionapsi vodičiSADterapeutski psiŽivotinje za emocionalnu podršku\neasyJet uniforme će biti pravljene od recikliranih plastičnih flaša\nUdruženje Ja volim Francusku organizovalo posetu banji Vichy\nVirgin Galactic uspešno provozao ser Ričarda Brensona do ivice svemira\nVirtuelna realnost postaje svakodnevica avijacije


Rekonstruisani krov vraćen na toranj Rumunske pravoslavne crkve u Vladimirovcu - eVršac\nPredsednica Opštine Alibunar Zorana Bratić sa saradnicima prisustvovala je impresivnom i istorijskom događaju, postavljanja krova na toranj Rumunske pravoslavne crkve u Vladimirovcu.\nOpština Alibunar je prepoznala kulturološki i verski značaj obnove ovog objekta i pružila značajnu finansijsku podršku u realizaciji tog projekta. Način rada naše opštine zasniva se na podršci programa koji su od vitalnog značaja za očuvanje naše kulture, istorije, multikofesionalnosti i same multietničnosti kojom je bogat naš kraj. Ovo je jedan od važnijih projekata finansiranja verskih zajednica sa naše teritorije i sa tom praksom nastavljamo i ove godine te ćemo podržati i realizaciju drugih projekata, rekla je predsednica Opštine Alibunar Zorana Bratić.\nPrva crkva koja se nalazila na mestu današnje bila je sagrađena 1808. godine od dasaka, naboja i prekrivena trskom, a bila je posvećena Sv. Nikoli. Kako se broj meštana povećavao javila se potreba za većom crkvom čija je izgradnja započeta 1859. godine, a završena je 1863.\nCrkvu su sazidali majstori pod rukovodstvom Ferdinanda Kverfelda i Johana Samplonka, a osveštao ju je vršački vladika Emilian Kengelac, dok je njen hram bio “Silazak Svetog Duha”. Najveće zasluge za podizanje ovog veličanstvenog zdanja išle su tadašnjem svešteniku Avramu Murguu.\nGodine 1908. povodom obeležavanja stogodišnjice, crkva je živopisana od strane akademskog slikara Carla Wolfa. Reparacija crkve kako bi se očuvala u svojoj jedinstvenoj lepoti vršena je 1895.,1921.,2020. i sada 2021. godine.


Primese GMO u hrani moraju da se označe\nZakon o zaštiti potrošača kaže da bitno svojstvo hrane, što prisustvo primesa GMO u piletini “Mekdonaldsa” jeste, ne sme biti skriveno.\nU Srbiji u praksi stvari međutim izgledaju drugačije. Meso dobijeno od životinja\nhranjenih GM hranom u svetu ne mora da bude obeleženo. Tu činjenicu iskoristio je “Mekdonalds” koja uvozi pileće meso iz Mađarske, a živina je hranjena sojom iz Brazila gde je proizvodnja gotovo 100 odsto genetski modifikovana. Dakle, o tome da li je svojstvo GMO bitno, odlučuju po slobodnoj proceni sami proizvođači i trgovci.\n- I u Zakonu o zaštiti potrošača, pravilnicima o deklarisanju i bezbednosti hrane jasno piše da “ne smete skrivati bitno svojstvo hrane”. Ne mora decidno da se navodi šta je bitno da bi se primenilo. Ova zakonska odredba je jasna. Dakle, ako je to bitno svojstvo, a podatak o GMO jeste, onda on mora da bude istaknut - kaže za “Blic” Goran Papović iz Nacionalne organizacije potrošača.\nSvoj posao očigledno ne uradi ni inspekcija, koja bi trebalo da insistira na dokumentovanju procesa od toga gde se životinja uzgajala i čime se hranila.\n- Svaki potrošač ima pravo na informaciju. Što znači da mora da mu se omogući pravo na izbor da li će nešto da jede ili ne - kaže Papović čije je udruženje pozvalo građane da se uzdrže od kupovine “Mekdonaldsovih” proizvoda dok se ne utvrde sve činjenice.\nNa terenu je situacija već godinama u kontradiktornosti sa zakonom koji decidno zabranjuje promet i gajenje GMO.\n- U pravilnicima o deklarisanju i bezbednosti hrane ne postoji obaveza označavanja GM hrane, jer se polazi od toga da je u Srbiji nema, pošto je zabranjena. Ta obaveza mora da se uvede da bismo znali šta jedemo - kaže Edina Popov iz Asocijacije potrošača.\n- Životinja koja se hrani GM hranom ne smatra se GM proizvodom ni kod nas ni u Evropi - kaže sekretar udruženja poljoprivrednika PKS Nenad Budimović, i dodaje:\n- Farmeri na zapadu kao hranu za životinje koriste GM sojinu sačmu koja je jeftinija. Tako su konkurentniji u odnosu na naše farmere koji takvu hranu ne mogu da koriste. Farmeri u Srbiji treba da se izjednače sa kolegama sa zapada tako što će postati obaveza da se navede odakle je meso uvezeno i čime je životinja hranjena - kaže Budimović.


Renovirana pošta na Starčevici (FOTO) – mojKontakt portal – Radio Televizija Kontakt\nPošte Srpske danas su pustile u rad renovirane prostorije Pošte 78110 Banjaluka, koja se nalazi u banjalučkom naselju Starčevica.\nIako Preduzeće na ovoj lokaciji posluje dugi niz godina, ovo je prvo veliko ulaganje u objekat ove Pošte. Korisnički i radni prostor uređen je po najnovijim standardima, što je veoma značajno za kvalitet poštanskih usluga koje pružamo građanima, kažu u Poštama.\nRadnici Pošte 78110 Banjaluka, godišnje prime više od 40.000 pošiljaka, te izvrše oko 60.000 novčanih transakcija, što ovu jedinicu poštanske mreže čini jednom od frekventnijih gradskih pošta. Svojim poslovanjem, kako kažu, opravdala je ulaganje od 30.000 KM.\nPošte Srpske navode da će uprkos modernizaciji svojih objekata i načina poslovanja, zadržati tradicionalan odnos prema korisnicima – pristupačnost, povjerenje i kvalitet.\nUlaganjem u Poštu 78110 Banjaluka, nastojali smo u potpunosti opravdati dosadašnje povjerenje. Radno vrijeme Pošte nije promijenjeno, korisnici će sve naše usluge moći koristiti od 07-20 časova radnim danom, te od 07-16 časova subotom, stoji u saopštenju Pošta RS.\nOvim povodom, prostorije Pošte obišli su Jasminka Krivokuća, direktor Pošta Srpske i Zoran Durić, direktor radne jedinice Banjaluka.\nRejting političkih stranaka u RS: SNSD i dalje najjači, SDS i SNS bilježe rast


Mirno rešen spor u Opštoj bolnici „Studenica“ u Kraljevu\nU Opštoj bolnici „Studenica“ u Kraljevu kolektivni radni spor povodom odluke da stupe u štrajk podnela su dva sindikata Osnovna organizacija sindikat lekara i farmaceuta i Osnovna organizacija sindikata medicinskih sestara i tehničara Srbije Opšte bolnice „Studenica“ Kraljevo. Štrajk je najavljen zbog nezadovoljstva Aktom o proceni rizika na radnim mestima i u radnoj okolini Opšte bolnice „Studenica“ Kraljevo i tražilo se povlačenje tog akta i svih akata koji su iz njega proistekli.\nPoslovodstvo Opšte bolnice „Studenica“ Kraljevo je dalo saglasnost da se ovaj postupak rešava mirnim putem, postupivši na taj način u skladu sa Zaključkom Vlade 05 Broj 116-8060/2015 kojim se preporučuje javnom sektoru, odnosno svim ustanovama i institucijama koje se finansiraju iz budžeta, da sve kolektivne i individualne radne sporove rešavaju posredstvom Agencije radi uštede budžetskih sredstava.\nZa postupajućeg miritelja Agencije određena je Dragana Miletić koja je nakon četiri rasprave došla do jednoglasne odluke Odbora za mirenje kojom je postignuta saglasnost strana u sporu, te je on okončan mirnim putem. Postignuta je saglasnost da se pokrene procedura izmene Akta o proceni rizika na radnim mestima i akata koji su iz njega proistekli.\nPredstavnici poslodavca Opšte bolnice „Studenica“ Kraljevo i dva sindikata Osnovne organizacije sindikat lekara i farmaceuta i Osnovne organizacije sindikata medicinskih sestra i tehničara Srbije Opšte bolnice „Studenica“ Kraljevo pokazali su kako se na pravi način vodi socijalni dijalog između zaposlenih i poslodavca, odlučivši se za postupak mirnog rešavanja kolektivnog radnog spora i odustajanje od štrajka, kao najradikalnijeg načina borbe za radnička prava.


Nameštaj po meri, Valjevo :: Daibau.rs\nNAMEŠTAJ PO MERI, VALJEVO\nTražim dobrog stolara i montažera nameštaja po meri: Sakupili i proverili smo stolari i montažeri nameštaja po meri, koji rade u mestu Valjevo i okolini. Pošaljite potražnju i zainteresovani stolari i montažeri nameštaja po meri će vas kontaktirati za pregled, predračun i ponude.\tPreporučen stolar i montažer nameštaja po meri više\nU ROVER-u se možemo pohvaliti bogatim i raznovrsnim višedecenijskim iskustvom u radu. Nalazimo se u Valjevu i važimo za pouzdane i respektabilne proizvođače nameštaja. Naša stručna ekipa može...\nSa iskustvom dužim od 18 godina, velikim brojem prikupljenih referenci i veoma prepoznatljivom kvalitetu i radu, AS-ENTERIJER je jedna od najaktivnijih i najangažovanijih u okviru delatnosti kojom s...


Drecun napominje da je nedavno došlo do nepotrebnog usložnjavanja političke situacije na Kosovu i Metohiji zbog delovanja pojedinih srpskih predstavnika, te da je situacija razrešena na racionalan i politički opravdan način.\nDodaje da se u narednom periodu očekuje da srpski predstavnici budu jedinstveni, navodeći da se moraju zaštititi interesi srpskog naroda od pokušaja Albanaca da nametnu jednostrana rešenja koja bi bila štetna po njih.\nGovoreći o bezbednosnoj situaciji na KiM, Drecun kaže da je za sednicu odbora tražio od nadležnih službi da pripreme informaciju o tome posebno imajući u vidu delovanje radikalnih islamista i grupisanje džihadista iz Islamske države na područjima Balkana sa kojih su otišli da se bore.\n“Mora se razmotriti kolika je realna opasnost po srpski narod na KiM, kao i stepen njihove eventualne ugroženosti i da kao odbor imamo kompletnu situaciju”, rekao je Drecun.\nDrecun kaže da je neprihvatljivo da se u nedogled odlaže ono što je ključni element, temelj Briselskog sporazuma, a to je formiranje Zajednice srpskih opština, dodajući da Priština godinama nalazi razne izgovore da do toga ne dođe.\n“Ako Priština ne želi da formira ZSO želimo da se proces normalizacije odnosa sačuva i nastavi. Predstavnici srpskog naroda će u skladu sa Briselskim sporazumom biti prinuđeni da je formiraju, jer je vide kao jedini sistemski mahanizam za opstanak i ekonomski prosperitet”, rekao je Drecun.\nKako je dodao, bez ZSO srpski narod nema neku održivu, izglednu budućnost na KiM.\n“Sada je na potezu Priština, ali svakako i Brisel, da se stvore uslovi i da se onako kako je dogovoreno formira ZSO, u suprotnom nema druge nego da srpski narod odnosno njegovi predstavnici to urade”, ponovio je Drecun i objasnio da je mehanizam za to definisan Briselskim dogovorom.\n“U praksi bi to izgledalo tako što bi predstavnici deset opština koji će činiti ZSO i moguće još neki ugledni pojedinci kao delegati formirati skupštinu, a ona će izabrati druge organe i doneće se statut kojim će se definisati nadležnosti i ZSO će početi da funkcioniše”, objasnio je Drecun.\nPodsetio je da je takozvana vlada u Prištini trebalo da donese obavezujuću uredbu kojom bi se u pravni poredak na KiM otvorilo mesto za ZSO.\n“Oni to nisu uradili i više nema vremena za čekanje, jer u protivnom bi se potpuno obesmislio proces normalizacije odnosa, a Priština izgleda to i želi”, ocenio je Drecun.\nNa pitanje da li očekuje neku vrstu opstrukcije na sednici Odbora, imajući u vidu dosadašnju atmosferu u parlamentu, Drecun kaže da Odbor za KiM ima poseban značaj i da ne sme da bude nikakva pozornica za političko-partijska nadgornjavanja.\nSednica odbora, dodaje Drecun, treba da bude mesto odakle će se poslati snažne i jedinstvene poruke srpskom narodu uprkos tome što postoje razlike u političkim stavovima u Skupštini Srbije kada je reč o rešavanju problema Kosova.\nPodsetivši da su pojedini predstavnici opozicije na prethodnoj sednici Odbora prisutne predstavnike srpskog naroda nazivali "Tačijevim Srbima", Drecun je istakao da je to neprihvatljivo i da će javnost ukoliko neko pokuša da stvara nepotrebne tenzije prosuditi o tome koliko je nekom stalo da se zaštite interesi Srbije i srpskog naroda na KiM.\n27.05.2020 Zašto je SNS izostavio decu sa Kosova u predizbornom spotu? (833)\n27.05.2020 Priština: Ukida se karantin (387)


Između Kosova i Srbije postoje niz pitanja koja se moraju rešiti, a direktni razgovori najbolji su način za to, izjavio je u sredu u Prištini pomoćnik američkog državnog sekretara Filip Gordon nakon sastanka sa ministrom inostranih poslova Kosova, Skenderom Hysenijem. Gordon je naglasio da će Sjedinjene Države podržati i olakšati napore za tim razgovorima.\n“Ukoliko su predstavnici Kosova i Srbije spremni da se sastanu i počnu sa rešavanjem mnogih tehničkih pitanja, to bi bilo dobro. Mi to podržavamo i bićemo spremni da olakšamo te razgovore”, izjavio je Gordon dodajući da zavisi od Srbije i Kosova kako će teći ovi razgovori i gde i kada će se desiti.\nOn je naglasio da SAD podržavaju učlanjenje Kosova i Srbije u EU, ali je dodao da Srbija prvo mora da reši pitanja sa Kosovom pre nego što uđe u Evropsku uniju.\n“Moj utisak je da će se put Srbije ka EU zavrsiti samo onda kada Srbija reši razlike sa Kosovom”, kazao je Gordon.\nProtiv korupcije na Kosovu\nMinistar inostranih poslova Skender Hyseni je ovom prilikom izjavio da bi recipročno priznavanje između Srbije i Kosova bilo najbolje rešenje, ali znajući kakva je trenutna situacija, Hyseni je rekao da Kosovo ne insistira na tome. Međutim, to nije razlog da Kosovo i Srbija ne pregovaraju.\n“Zvanično nepriznavanje ne treba da ometa Srbiju da sa Kosovom pregovara kao sa svojim susedom, kao sa zemljom sa kojom je prinuđena da živi na granici zbog različitih pitanja”, izjavio je Hyseni, dodajući da će normalizacija odnosa između Srbije i Kosova poslati pozitivnu poruku zapadnom Balkanu, ali i EU i NATO-u.\nFilip Gordon danas je takođe ponovio podršku EU misiji za vladavinu prava na Kosovu, i naglasio da će SAD podržati ovu misiju u borbi protiv negativnih pojava, kriminala i korupcije.\n“Korupcija nema mesta u ovom društvu. Ne želim da pominjem specifične slučajeve, ali mi stojimo iza EULEX-a i njegove misije u osiguranju vladavine prava na Kosovu”, kazao je Gordon.\nOčekuje se da će se pomoćnik američkog sekretara u sredu još sastati sa predsednikom i premijerom Kosova, a Gordonova poseta Kosovu je u sklopu njegove Balkanske turneje.


U utorak poznat novi iznos najniže plate – UUPRS\nBanja Luka – Najniža plata biće veća i o tome nema otvorenih pitanja među socijalnim partnerima. Koliko će ona iznositi biće saopšteno u utorak, 26. decembra, poručeno je nakon svečane radne sjednice Ekonomsko-socijalnog savjeta Republike Srpske povodom 20 godina rada.\nPredsjednik Unije udruženja poslodavaca Republike Srpske Dragutin Škrebić smatra da najniža plata ne bi trebalo da bude veliki teret dogovora Vlade, poslodavaca i sindikata, jer se ona dogovara u odnosu na prosječnu platu.\n“Unija ima stavove kada je riječ o opštem kolektivnom ugovoru i spremna je da dođe do finalnog dogovora i da se on potpiše. Svako mora naučiti napraviti korak nazad i da napravi kompromis da bismo došli do zajedničkog rješenja”, poručio je Škrebić.\nPredsjednik Vlade Republike Srpske Željka Cvijanović rekla je da će u utorak, 26. decembra, biti poznat iznos najniže plate u Srpskoj, koja trenutno iznosi 395 KM. Cvijanovićeva je rekla da bi najniža plata i od 500 KM bila sramotno mala, ali radi očuvanja postojećih radnih mjesta, stvaranja baze za otvaranje novih i sve drugo što se planira, socijalni partneri moraju biti realni i odgovorni da ne bi bio ugrožen cjelokupni sistem. Prema njenim riječima, niko nije zadovoljan finansijskim stanjem i nivoom plata i svi smatraju da to treba biti bolje, zbog čega se socijalni partneri i sastaju i na sedmičnom nivou.\n“Sigurni smo da smo napravili dobar plan mjera koje ćemo raditi u narednom trogodišnjem periodu, da zajedno otklanjamo devijacije, sa samo jednom idejom da se u Republici Srpskoj bolje živi, lakše posluje i da možemo svi izvršavati svoje obaveze”, poručila je Cvijanovićeva. Ona je naglasila da pri tome ni u jednom trenutku iz vida nisu izgubljeni nezaposleni kojima treba dati šansu da se zaposle.\n“Važno je da najniža plata bude povećana što je moguće više”, poručila je Mišićeva.


Počelo suđenje Asanžu: Uzda se baš u tajne spise koje su želeli da iskoriste protiv njega? - BIGportal.ba\nPočelo suđenje Asanžu: Uzda se baš u tajne spise koje su želeli da iskoriste protiv njega?\n24 Februara, 2020 24 Februara, 2020 080\nOsnivač Vikiliksa Džulijan Asanž pojavio se pred sudom u Londonu, gde je počelo saslušanje o njegovom izručenju SAD, gde je optužen za špijunažu\nZa špijunažu mu preti kazna i do 175 godina zatvora.\nUkoliko se sud saglasi da Asanž bude izručen, završnu reč će imati britanska vlada.\nŠta bi moglo da spase Asanža?\nŠpanski mediji javili su prošle godine da je firma za nadzor, angažovana za zaštitu ekvadorske ambasade špijunirala osnivača Vikiliksa i moguće predala svoja saznanja CIA. Vlasnik firme tvrdi da mu je to bilo zatraženo od ekvadorske vlasti.\nAdvokat je sugerisao da bi tajni snimci Asanža tokom boravka u ambasadi Ekvadora zapravao mogli da idu u njegovu korist.\nPravni savetnik Asanža Džofri Robertson rekao je ABC radiju u ponedeljak da je snimanje bilo ilegalno.\nIpak, dodao je, to bi moglo da mu ide naruku, kao što su nelegalni postupci Ričarda Niksona zapravo pomogli Danijelu Elsbergu, uzbunjivaču koji je otkrio dokumente vlade SAD o ratu u Vijetnamu.\nPoslanici o granici između Srbije, Crne Gore i BiH


Pšenica na berzi 42 dinara za kilogram – Portal NAŠE SELO\nPosted on May 20, 2022 May 21, 2022 Author Sonja Cvetković\tComment(0)\nU nedelji za nama, primetna je slabija aktivnost učesnika na robno berzanskom tržištu, saopšteno je iz novosadske Produktne berze.\nCene primarnih poljoprivrednih proizvoda, nastavile su prošlonedeljni trend, te kukuruz i soja i ove nedelje beleže pad, dok pšenica beleži rast cene.\nUkupno je prometovano 3.450 tona robe, dok je finansijska vrednost dostigla 152.308.750,00 dinara.\nVeć prvi dan ove nedelje na tržištu kukuruza doneo je silazni trend i veću ponudu ove žitarice. Ponude na višim cenovnim nivoima od 33,20 din/kg bez PDV-a, nisu rezultirale zaključenjem ugovora. Početkom nedelje, ugovori na paritetu FCA su zaključivani u cenovnom rasponu od 32,50 do 33,00 din/kg bez PDV-a. Kukuruz na paritetu CPT luke trgovan je po ceni od 33,60 din/kg bez PDV-a.\nPrimetna je bila i tražnja za kukuruzom sa povišenim procentom vlage, te su ugovori realizovani u cenovnom rasponu od 32,20 do 32,50 din/kg bez PDV-a. Sredinom nedelje, usled veće aktivnosti na tržištu, dolazi do blagog rasta cene ove žitarice, te se kukuruzom trguje po 33,00 din/kg bez PDV-a. Ponderisana cena za ovu nedelju iznosi 32,81 din/kg bez PDV-a, što u odnosu na prošlu nedelju predstavlja pad od 1,56%.\nZa razliku od prethodne nedelje, kada se najviše trgovalo pšenicom, ova nedelja donosi manje aktivnosti na ovom tržištu. Ponude pšenice na samom početku nedelje bile su slabe i na višim cenovnim nivoima od tražnje. Vest da je Indija zabranila izvoz pšenice, usled smanjenja proizvodnje izvazvanog sušom, dovela je do skoka cena na stranim tržištima. Međutim, na domaćem tržištu, došlo je do slabije aktivnosti i na strani ponude i na strani tražnje.\nIpak, krajem nedelje dolazi do većeg interesovanja za kupovinom ove žitarice, što je dovelo do novog rasta cene. Ugovori su realizovani u cenovnom opsegu od 40,20 do 42,00 din/kg bez PDV-a. Ponderisana cena iznosi 40,80 din/kg bez PDV-a, što je rast od 1,54%.\nS druge strane, tržište soje beleži veću aktivnost u odnosu na prethodnu nedelju.Iako je sredinom nedelje došlo do smirivanja tržišta i smanjene tražnje, ali i ponude ove uljarice, krajem nedelje ipak se beleži veća aktivnost učesnika. Ugovori su zaključeni po jedinstvenoj ceni od 79,00 din/kg bez PDV a, što ujedno predstavlja ovonedeljnu ponderisanu cenu. Trgovalo se sojom sa i bez obračuna kvaliteta. U odnosu na prethodnu nedelju, cena soje beleži pad od 1,45%. Ponude uljane repice kretale su se u cenovnom rasponu od 820,00 do 835,00 €/t, dok je tražnja bila na nižem cenovnom nivou od 770,00 do 790,00 €/t.\nTagged berza, cene žitarica, pšenica\nFoto: Profimedia Još postoji šansa da se velike manifestacije održe u drugom terminu Ministar trgovine, turizma i telekomunikacija Rasim Ljajić izjavio je danas da još nema zvaničnih podataka, ali da se očekuje da će šteta u turizmu nastala usled krize izazvane korona virusom biti oko 300 miliona evra. On je najavio da će se Srbija u […]\nNa skupu u Srpskoj akademiji nauka – SANU o uticaju malih hidroelektrana na životnu sredinu, naučna i stručna javnost iznela je činjenice i argumente kojima je doprinela sagledavanju ovog, za celokupnu društvenu zajednicu, aktuelnog i značajnog pitanja. Skup „Uticaj malih hidroelektrana na životnu sredinu“ organizovao je Akademijski odbor „Čovek i životna sredina“ SANU, sa […]\nMinistar zaštite životne sredine Srbije Goran Trivan je danas izjavio da će država biti “administrativno spremna” da od juna iduće godine može da zabrani uvoz polovnih vozila sa motorima standarda “evro 3”, a možda i “evro 4”. “Potreban je niz usaglašavanja i administrativnih odluka Ministarstva trgovine i ostalih ministarstava i verujem da ćemo od polovine […]\nZaštita kukuruza od kukuruzne pipe\nSirak biljka budućnosti\nDo novog traktora uz pomoć države\nPosted on May 25, 2019 Author Sonja Cvetković\nPovrtarstvo u Bukovici kod Kraljeva\nPosted on July 9, 2020 July 6, 2021 Author Sonja Cvetković


Najmlađi članovi GKUD "Alat" održali koncert | Trebinje Live\nNajmlađi članovi Gradskog kulturno-umjetničkog društva "Alat" iz Trebinja održali su sinoć koncert u trebinjskom Domu mladih.\nMladi članovi, među kojima veći broj onih koji po prvi put javno nastupaju, predstavili su se sa nekoliko koreografija koje su savladali u protekloj godini.\nKoreograf Milijana Zirojević kaže da je na koncertu nastupilo oko 150 djece uzrasta od 7 do 17 godina, napominjući da je cilj nastupa bio da najmlađi članovi ovog kulturno-umjetničkog društva roditeljima pokažu šta su naučili u prethodnom periodu, da ih motivišu za budući rad i oslobode treme za naredne nastupe.\n"Ovo je samo jedna vrsta probe, a od septembra počinjemo sa još ozbiljnijim pripremama za godišnji koncert `Alata` koji će se održati u novembru i na kome će nastupiti cjelokupno članstvo", kaže Zirojevićeva.\nOna ističe da je trenutno učlanjeno 400 djece i da se probe održavaju nedjeljom u nekoliko grupa, napominjući da je svake godine zainteresovanost za upis sve veća i da su djeca veoma talentovana za igru i pjesmu.\nZahvaljujući koreografima Nebojši Ratkoviću, Milijani Zirojević, Nataši Bodirogi, Milici Milenić i Milici Babić mladi članovi društva "Alat“ uspješno osvajaju zadate koreografije i prezentuju ih u javnost.\nPreostali mladi članovi društva "Alata" drugi dio koncerta održaće u nedjelju.\nGKUD "Alat" je najbrojni folklorni ansambl na Balkanu. SRNA


Derbi proleća u Kragujevcu, Đurovski debituje na klupi Grafičara – Navijaci Srbija\nHome > Fudbal > Derbi proleća u Kragujevcu, Đurovski debituje na klupi Grafičara\nKragujevački Radnički je jednom nogom u Superligi Srbije, ali četa Aleksandra Linte ne igra tako dobro u drugom delu sezonu kao jesenas. Kao da je velika prednost opustila fudbalere lidera Prve lige Srbije. Protekle nedelje je imenjak iz Pirota dobio tim iz Šumadije sa 1:0, što je tek drugi poraz u prvenstvu. Prvi neuspeh je ostvaren protekle jeseni u Loznici (1:3).\nPriliku za popravni, ali i da potvrde dominaciju u drugoligaškom karavanu Kragujevčani imaju danas (16.00) kada na stadion Čika Dača stiže najveći rival Kabel. Novosađanima diše za vratom sve bolja Kolubara, pa će do kraja sezone da se vodi velika borba za drugo mesto koje donosi plasman u elitni rang srpskog fudbala.\nDomaćin duel sa novosadskim Kabelom vide kao dobru šansu za iskupljenje i priliku da naprave možda i presudan iskorak u pravcu Superlige.\n„Niko od nas nije se nadao porazu u Pirotu. Očekivali smo da ćemo na krilima dobrih rezultata u poslednjih par kola doći do nova tri boda, ali se desilo skroz suprotno. Nema nam druge osim da što pre zaboravimo na taj poraz i okrenemo se predstojećoj utakmici sa Kabelom, u kojoj ćemo pokušati da popravimo utisak“, poručuje neumorni Uroš Vidović za sajt kluba.\n16.00: (1,80) Radnički K. (3,25) Kabel (4,60)\nNajjaču kariku novosadskog tima predstavlja izuzetno sigurna i čvrsta odbrana, koja je u dosadašnjem delu takmičenja primila svega 13 golova, najmanje od svih ekipa u ligi. Za golove je, pak, zadužen Aleksandar Mesarović, nekadašnji mladi reprezentativac Srbije, koji se sa devet postignutih pogodaka nalazi u vrhu strelaca Prve lige Srbije ove sezone. Kabel je poznat kao ekipa koja već nekoliko godina unazad okuplja najtalentovanije izdanke omladinske škole novosadske Vojvodine, koji u klubu sa Limana stiču svoja prva iskustva u seniorskom fudbalu.\nNaravno, tu je i grupa iskusnijih igrača, koju predvode bivši fudbaleri Vojvodine Slobodan Novaković i Danilo Sekulić, te 36-godišnji Predrag Govedarica.\n„Kabel je jedna ozbiljna takmičarska ekipa, sa velikim i jako kvalitetnim rosterom, koji predstavlja spoj mlađih igrača, sa kojima sam imao prilike da radim i sarađujem godinama u omladinskoj školi Vojvodine, i iskusnih, proverenih igrača sa zapaženim karijerama u inostranstvu. Samim tim očekujem jednu pravu takmičarsku i dobru utakmicu dve ekipe koje su u dosadašnjem delu sezone pokazale da su najkvalitetnije u ligi. Ono što je sigurno, to je da mi nećemo odustati od naše napadačke igre, koju forsiramo od početka sezone. Nadam se da ćemo upisati sva tri boda na našem terenu i vratiti se na pobednički kolosek“ , rekao je Nemanja Kaćanski, Lintin pomoćnik.\nTradicija uoči ovog duela ne ide u prilog Kragujevčanima. Kabel je dva puta savladao Šumadince u prošloj sezoni (1:0, 3:2), dok u prvom međusobnom okršaju predstojećih rivala u ovoj sezoni nije bilo pobednika (1:1). Strateg Radničkog Aleksandar Linta za subotnji duel sa Kabelom neće moći da računa na pouzdanog defanzivca Nikolu Rađena, koji još uvek ima problema sa povredom zgloba, dok se u stroj vraća jedan od najboljih igrača kragujevačkog tima u prolećnom delu sezone Marko Mirić.\nPosle osam mečeva bez pobede protekle nedelje je došlo do smene na klupi Grafičara. Umesto mladog stručnjaka Radomira Kokovića na klupi tima sa Topčiderske zvezde do kraja sezone sedeći iskusni Boško Đurovski, nekadašnji strateg Crvene zvezde. Filijala crveno-belih danas (16.00) gostuje poslednjeplasiranom Zemunu u Gornoj Varoši.\n16.00: (7,75) Zemun (3,80) Grafičar (1,45)\nKolubara je tim koji je u odličnoj formi, i sada ima samo tri boda manje od drugoplasiranog Kabela. Tim koji s klupe predvodi nekadašnji trener Vojvodine i Partizana, Zoran Milinković, posle četiri pobede, ne bi trebalo da ima problema sa Slogom iz Kraljeva, koja je na pretposlednjem, 17. mestu.\n18.00: (1,22) Kolubara (5,50) Sloga K. (13,0)\nAlfa i omega Dinama iz Vranja Dragan Antić, posle nedavne kazne od 18 meseci zabrane rada u fudbalu, ponovo se našao na tapetu Disciplinske komisije FSS. Na poslednjoj utakmici, iako je bio pod kaznom, pojavio se u restriktivnom prostoru, pa je sankcionisan. Zbog nepoštovanja odluke organa FSS, kažnjen je sa 100.000 dinara. Popularni Recko se žalio na kaznu udaljenja iz fudbala godinu i po, pa se očekuje reakcija drugostepenog organa FSS-a.\nPRVA LIGA SRBIJE – 25. KOLO\n16.00: (2,10) Borac Č. (3,05) IMT (3,60)\n16.00: (2,50) Budućnost D. (2,95) Železničar P. (2,95)\n16.00: Jagodina – Dinamo V.\n16.00: (1,95) Loznica (3,20) Radnički S. M. (3,90)\n16.00: (1,77) Žarkovo (3,30) Radnički P. (4,70)\n19.00: Trajal – Dubočica\nTagged Boško Đurovski Grafičar Kabel Prva liga Srbije Radnički Kragujevac Radnički Kragujevac 1923 Srbija 2 Žarkovo


Kafane Bara Venecija - Kafane sa Pogledom na Savu\nKafane Bara Venecija\nKafane Bara Venecija - predstavlja listu najboljih kafana koje se nalaze na Bari Veneciji. U pitanju je deo uz reku koji se nalazi kod Beogradskog sajma. Ukoliko želite nezaboravan provod po povoljnim cenama onda je definitivno kafana najbolji izbor. U zavisnosti od toga da li više volite da popijete i pojede uz tamburaše i stare hitove kakvi su se slušali ranije onda su za Vas tradicionalne beogradske kafane. Ako ste ipak za nešto savremenije i muziku koja se isključivo svodi na izvodjenje noviji hitova onda je svakako treba da posetite kafane urbanog tipa. Sve kafane nude nazaboravan provod tako da nećete pogrešiti koju god da odaberete!


Video nadzor u domovima za stare (1): Za - Penzin\nPočetna Magazin Godine Dom i stanovanje Video nadzor u domovima za stare (1): Za\nZa svako društvo koje sebe smatra humanim, prevelik je broj slučajeva zlostavljanja i/ili zanemarivanja starih ljudi od strane onih čiji je posao da se o njima brinu.\nNeke američke savezne države, kao što su Teksas i Oklahoma, zakonski su dozvolile postavljanje određenih nadzornih uređaja. Naravno, ovo nikako ne predstavlja obavezu već samo mogućnost.\nIako je nedoumica mnogo, prenosimo samo nekoliko onih koje je iznela Kerol Bredli Bursak, stručnjak za negu starih i kolumnista. Ona se strogo protivi bilo kakvom zakonu koji bi video nadzor u domovima za stare proglasio obaveznim. Na sreću, to se uopšte ne razmatra. Stav gospođe Bredli Bursak je da odluku treba donositi od slučaja do slučaja nakon što se u obzir uzmu sve činjenice.\nKada je postavljanje kamera dobra ideja?\nKamere usmerene na stare, zavisne osobe omogućile bi porodici da nadgleda osoblje doma koje pruža negu. Bilo koja vrsta zlostavljanja i/ili zanemarivanja bila bi snimljena, a ako bi to činio neko od osoblja doma, onda bi ta osoba bila uhvaćena i otpuštena. Naravno, mnogo je manja verovatnoća da bi uopšte došlo do lošeg tretmana budući da bi ga sama svest o kamerama sprečila.\nSa druge strane, i porodica bi bila u mogućnosti da posmatra negu koju mnogi zaposleni u domovima savesno i požrtvovano pružaju.\nAko bi snimke kamera mogli da prate i zaposleni u domu, to bi moglo pomoći u nezi uznemirenih starijih osoba koje bi mogle da pokušaju da ustanu iz kreveta ili stolice bez potrebne pomoći. Ovo bi moglo da spreči padove ili makar da omogući bržu pomoć ukoliko do nekog pada dođe. Boce sa kiseonikom i druga medicinska oprema koja se lako poremeti mogle bi biti bolje nadzirane i, ako se nešto poremeti, osoblje bi moglo mnogo brže da odreaguje i da reši nastao problem.\nNa fotografiji je prikazan sistem bežičnih senzora za nadzor u domovima za stare\nTags:briga o starimadom za starekamerekamere u sobamanega starihprivatnostSjedinjene Američke Države SADvideo nadzor u domovima za starezakonzanemarivanjezlostavljanje\nOduzeli stan zbog dugova pa tek onda otkrili leš


Ministarka Hoxha i formalno predala prvi doprinos izveštaja o zemlji Evropskoj Komisiji - Vesti - Ministarstvo za Evropske Integracije\nMinistarka Hoxha i formalno predala prvi doprinos izveštaja o zemlji Evropskoj Komisiji\nPriština, 9. novembar 2017. godine – Na sastanku sa šeficom Kancelarije EU-a/PIEU, gđom Nataliya Apostolova, Ministarka za evropske integracije je i formalno predala prvi doprinos kosovskih institucija za Izveštaj o zemlji.\nMinistarka Hoxha je naglasila značaj Izveštaja o zemlji kao glavni instrument kroz koji će Evropska Unija meriti postignuti napredak od strane institucija Republike Kosovo od objavljivanja poslednjeg Izveštaja, novembra 2016. godine.\nIstovremeno, Izveštaj će identifikovati ključne izazove sa kojima se suočavaju kosovske institucije.\nMinistarka Hoxha je ponovo naglasila posvećenost kosovskih institucija na unapređivanju evropske agende.\nDa bi izvršile realnu i činjeničnu procenu dešavanja na Kosovu, kosovske institucije su prilile oko 1,500 pitanja od strane Evropske Komisije.\nInstitucije će imati drugu priliku da februara meseca predaju dodatne informacije u vezi sa događajima od novembra 2017. godine do februara 2018. godine.\nIzveštaj o zemlji za Kosovo biće objavljen aprila 2018. godine.


Delegaciju NS/FS BiH primio Ministar sigurnosti BiH – Magazin Plus\nHome/Delegaciju NS/FS BiH primio Ministar sigurnosti BiH\nMinistar sigurnosti Bosne i Hercegovine Fahrudin Radončić primio je danas u Sarajevu delegaciju Nogometnog/Fudbalskog saveza Bosne i Hercegovine, na čelu sa predsjednikom Elvedinom Begićem, te legendom bh. fudbala i članom Odbora za posredovanje i savjetovanje Ivicom Osimom, generalnim sekretarom Jasminom Bakovićem i predsjednikom Komiteta za stadione i sigurnost Žarkom Laketom.\nRazgovarano je o pripremama i nastupu reprezentacije Bosne i Hercegovine na predstojećem Svjetskom prvenstvu u Brazilu, posebno sa aspekta sigurnosti igrača i navijača.\nRadončić je istakao da će Ministarstvo sigurnosti u saradnji sa svim sigurnosnim agencijama u zemlji i šire poduzeti sve mjere kako bi se preduprijedile sve eventualne sigurnosne prijetnje, a time pomoglo i organizatorima ovog velikog takmičenja.\nTokom sastanka razgovarano je i o poboljšanju sigurnosti na utakmicama koje se igraju u BiH, posebno rješavanju problema huliganizma na sportskim stadionima. Zatražena je podrška ministra sigurnosti da se kroz konstruktivan dijalog dođe do prihvatljivog prijedloga Zakona o sportu BiH. Predstavnici delegacije NS BiH su zahvalili ministru Radončiću na dosadašnjoj saradnji sa Savezom, upoznali ga sa zvaničnim pozivom da bude gost reprezentacije u Brazilu, te poklonili dres reprezentacije BiH.\nIzvučene grupe za Eurobasker 2015: „Zmajevi“ u grupi A s Britancima i Islanđanima


KRIK i OCCRP: Kum predsednika Srbije kupio avio-kompaniju od Stanka Subotića\nKum predsednika Srbije Aleksandra Vučića, Nikola Petrović kupio je avio-kompaniju „Air Posh“ od kontroverznog biznismena Stanka Subotića, pišu danas istraživački portal KRIK i medjunarodna novinarska mreža OCCRP.\n„Ovaj posao obavljen je van očiju javnosti – Petrović ga je sklopio skriven iza ofšor firme registrovane u Luksemburgu. Predsednikov kum je kompaniju koja poseduje avion vredan više od pola miliona evra kupio jeftino, sudeći po ugovoru, za svega 100.000 evra“, navode portali.\nPrema njihovim saznanjima, Petrović je osnovao firmu u Luksemburgu početkom 2019. godine posredstvom koje je „tajno ušao u niz poslova u Srbiji“ – razvoj tehnologije za solarnu energiju, uvoz lekova i avio-prevoz.\nKompaniju u čijem je vlasništvu avion, Petrović je kupio od Stanka Subotića, moćnog biznismena koji je imao poslovne veze u svetu kriminala, saznao je KRIK u medjunarodnom novinarskom projektu „OpenLux“ („Otvoreni Luksemburg“).\nU pitanju su podaci iz luksemburškog poslovnog registra do kojih su došli novinari francuskog „Monda“ i medjunarodne novinarske mreže OCCRP, koji otkrivaju stvarne vlasnike kompanija osnivanih u toj zemlji, koja je ofšor destinacija.\nKRIK je bio medju 16 partnera lista „Mond“ koji su pretraživali prikupljene podatke, i bavio se istraživanjem poslova koje su biznismeni iz Srbije sklapali preko Luksemburga.\n„Subotić i Petrović imaju firme u Luksemburgu – poreskom raju koji se nalazi u Evropskoj uniji. Subotić je tamo došao prvi. U oktobru 2018. godine svoju ključnu kompaniju ‘Emerging Markets Investments (EMI)’ prebacio je iz Danske u Luksemburg. Sedište kompanije mu se prvo nalazilo u glavnom gradu, a zatim je firma premeštena u Ludelanž – gradić na jugozapadu zemlje sa oko dve hiljade stanovnika. Petrović je pratio njegov put“, navodi se na portalu KRIK-a.\nViše na https://www.krik.rs/predsednikov-kum-nikola-petrovic-kupio-avio-kompaniju-od-stanka-subotica/


► Čadež: Podrška evropske privrede proširenju EU na Zapadni Balkan do 2025.\nAsocijacija evropskih komora Eurokomora (Euroćambres) aktivno promoviše proširenje EU na Zapadni Balkan i trenutno radi na kreiranju zajedničkog stava cele evropske privrede o perspektivama za ulazak zapadnobalkanskih zemalјa u Uniju do 2025. godine, izjavio je danas u Briselu predsednik Privredne komore Srbije Marko Čadež.\n"Unutar Evrokomora pokrenuli smo inicijativu o zajedničkom stavu evropske privrede i Komorskog investicionog foruma kojim bi se podržalo proširenje EU, kako bi Zapadni Balkan i Srbija što pre postali punopravni član EU", rekao je Čadež .\nČadež u Briselu učestvuje na konferenciji povodom 60 godina od osnivanja Evrokomora.\nOn je istakao da je ta asocijacija, kao ni jedna organizacija u Briselu, angažovane oko proširenja EU na region zapadnog Balkana. Po njegovim rečima "ohrabruje volja evropskih zvaničnika da se razgovara o takozvanom inkluzivnijem pristupu proširenju".\n"Ideja je da kada u regionu uskladimo neki set propisa, kada ispregovaramo neko poglavlje, da deo toga odmah počnemo da primenjujemo, kako bi se olakšala trgovina i investicije, ne čekajući da se sva poglavlja zatvore i da postanemo članica EU. To bi privredi donelo nove mogućnosti i vidljive konkretne koristi - manje troškove poslovanja i veću konkurentnost pred stranim investitorima", istakao je Čadež.\nEvromora, kako je dodao, za poslovnu zajednicu Srbije predstavlja platformu preko koje više od 20 miliona kompanija komunicira sa evropskim institucijama i međunarodnim organizacijama.\n"To je najveća i najsnažnija organizacija koja okuplja evropsku privredu. I to ne samo privredu članica EU već i zemalja poput Srbije koje su na putu ka članstvu, ali i Rusije i Turske", rekao je Čadež koji je danas preuzeo predsedavanje Odborom za digitalizaciju Evrokomora i time dobio mesto u predsedništvu te asocijacije. Uz podršku Evrokomora, kako je objasnio, na najbrži način moguće da imati jasan i koristan dijalog sa svim institucijama u Briselu, doći do odgovora i pokrenuti inicijativu. "Privrede Zapadnog Balkana uz podršku ove asocijacije uspevale su da reše neke od problema i izazova sa kojima su se suočavale u prošlosti. Trenutno radimo na dozvolama za naše vozače kako bi im se produžio broj dana koji mogu da provedu u zemljama EU", dodao je Čadež. Predsednik Evrokomora i Privredne komore Austrije Kristof Lajtl rekao da je Evrokomora "velika poslovna familija" koja obuhvata celo evropsko poslovno društvo, a da je Privredna komora Srbije u tom\ne "snažan partner".\nPredsednik Privredne komore Srbije (PKS) Marko Čadež, u ime Komorskog investicionog foruma zapadnobalkanske šestorke (KIF), potpisao je danas u Beču sa austrijskom šeficom diplomatije Karin...\nPrivredna komora Srbije (PKS) saopštila je danas da su proizvođači dečje hrane, proizvođači sladoleda i konditori od početka ove godine oslobođeni dažbine za mleko u prahu zbog čega se...\nU Srbiji se u 2019. godini očekuju velike investicije koje će našim ljudima doneti mogo novih radnih mesta, a privredi visoke tehnologije u proizvodnji, kazao je u intervjuu za agenciju Beta...


Reč predsednice Jahjaga na regionalnom susretu ministara odbrane. - Govori Presidenta - Predsednica Republike Kosovo - DR VJOSA OSMANI - SADRIU\nReč predsednice Jahjaga na regionalnom susretu ministara odbrane.\nKarakteristika je modernog vremena, civilna kontrola nad oružanim snagama i promena agresivnog karaktera vojske. Vojska je postavljena u položaju zaštite i u funkciji sprečavanja pretnji od opasnosti životu građana i sprečavanju opasnosti njihove imovine.\nPoštovani ministri odbrane zemalja regije,\nPoštovani predstavnici konferencije,\nPozdravljam vas uz dobrodošlicu i ugodan boravak u mojoj zemlji uz želje da se u toku rada ove konferencije ojačaju veze, saradnja i prijateljstvo što je u interesu mira i stabilnosti regije kao i doprinos razumevanja i globalnom miru.\nŽelim da razmenom iskustva i debatom za određene teme ovde nađete najbolje oblike saradnje i uzajamne pomoći koja je u interesu naših zemalja i svih građana regije bez razlike.\nOvaj je vek integracija i globalizacije koji pomaže da se bolje upoznamo, da se uzajamno pomažemo, razmenimo najbolja iskustva i prakse i da nađemo najprihvatljivija rešenja za uspostavljanje mira i stabilnosti u celom svetu.\nDanas je nemoguće, pozivajući se na potpuni suverenitet države da neko izgradi nedemokratsko i nasilno društvo upotrebom represivnog aparata i oružanih snaga kao što se desilo u prošlosti.\nSvet je danas objedinjeno, izgrađeno na načelima ravnopravnosti, slobode i jednakih mogućnosti koje se pružaju svima. Prema tome, danas međunarodna humanitarna intervencija, kao što je bila intervencija NATO-a na Kosovu i sada u zadnje vreme u Libiji je postala poželjna i legitimna norma.\nOružane snage u demokratskim zemljama, danas su najpoštovaniji deo društva. One su u službi građana i zemlje, spremne da intervenišu bilo gde se pojavljuje potreba za pomoć građanima u sklopu isprepletenosti civilne emergentne misije sa vojnom misijom sprečavanja i intervenisanja.\nOružane snage već imaju izvanrednu i nezamenljivu ulogu u nacionalnoj bezbednosti. Iste su deo kolektivne sigurnosti i značajan faktor u borbi protiv međunarodnog terorizma, globalnih pretnji i brze evakuacije stanovništva u slučaju prirodnih nepogoda.\nDanas, više nego ikada je potrebna saradnja građana sa oružanim snagama. Takva podrška poveća efikasnost i koordinaciju postupaka, doprinevši politikama sprečavanja ili brzim intervencijama.\nPoštovani ministri ,\nPretnje prema našoj nacionalnoj sigurnosti nisu izolovani i specifični problemi za naše respektivne zemlje. Izazovi sa kojima se suočava regija su pretnje trans-nacionalne i globalne prirode, koje ne poznaju niti priznaju državne granice. Naš pristup u ojačanju naših institucija je u skladu sa ovim trendovima: u modernim periodima politika bezbednosti određene zemlje svakako je povezana sa bezbednosnim regionalnim i globalnim politikama.\nKao predsednica Kosova, ubeđena sam da u regiji moramo da izgradimo i transformišemo institucije i politike bezbednosti kako bi bile u koraku sa ovim trendovima i da zajednički postaju efikasne u sprečavanju današnjih pretnji.\nVaša uloga rukovodioca, koji imaju za cilj ojačanje demokratskog društva, za procese saradnje između država je velika. U današnje vreme vi gradite politiku poverenja, saradnje i uzajamne pomoći, izostavljajući politiku nepoverenja i straha.\nUčinivši transparentnim kapacitete odbrane vaših zemalja, stavljajući ih u funkciji mira i stabilnosti, zalagujući se za razmenu informacija i sarađujući za sprečavanje, vi utičete da se ljudi osećaju sigurnima. Vi izgradite više poverenja i razumevanja među ljudima.\nKao zemlje regije, prošli smo gorku istoriju sa mnogo patnji i bola. Tako da bolje od bilo koga shvatamo da moramo biti jedan uz drugog i jedino samo kao susedi možemo dati uzajamnu pomoć i da idemo napred.\nRepublika Kosovo nije talac prošlosti. Mi gledamo ka budućnosti, ka pravcu evropskih integracija i članstvo u NATO, kao na pravednije i\nsigurnije kolektivne aliancije.\nMoja zemlja učestvuje u regionalnim inicijativama u oblasti bezbednosti i naš je cilj da se u brzo priključimo Partnerstvu za mir, gde našim postojećim izgrađenim kapacitetima, prema najvišim standardima Evrope i Amerike možemo dati naš doprinos u misijama i u zajedničkim humanitarnim poduhvatima za uspostavljanje i čuvanje mira u svetu.\nKosovo, kao i cela regija, ima za cilj integraciju u EU i NATO. Vaše zemlje već su prošle taj put i mogu nam pomoći prenošenjem iskustva da i mi skratimo i da nam bude lakši ovaj put.\nJoš jednom želim vam dobrodošlicu, ugodan boravak i uspešnu konferenciju.


Počinje drugi upisni rok na novosadske fakultete, FTN i dalje najpopularniji među brucošima | Novosadski informativni portal 021\nPočinje drugi upisni rok na novosadske fakultete, FTN i dalje najpopularniji među brucošima\n09:50 > 09:51\nDrugi upisni rok na fakultetima Univerziteta u Novom Sadu počinje u prvoj nedelji septembra, a nakon prvog kruga upisa slobodnih mesta ima na svim fakultetima.\nBudućim brucošima je dostupno 2.570 mesta, od čega 933 za upis na teret budžeta i 1.637 za samofinansirajuće studente. Prijemni ispiti su na većini fakulteta planirani za prvu nedelju septembra, a detaljnije informacije se nalaze na sajtu Univerziteta u Novom Sadu.\nŠto se tiče prvog upisnog roka, na Univerzitetu u Novom Sadu upisano je ukupno 6.715 brucoša, na 4.579 budžetskih i 2.136 samofinansirajućih mesta.\nKako u Rektoratu kažu za 021.rs, u prvom upisnom krugu je bilo studijskih programa za koje je konkurisalo i nekoliko puta više studenata od predviđenog broja.\n"Broj prijava na programu osnovnih akademskih studija softversko inženjerstvo i informacione tehnologije na Fakultetu tehničkih nauka bio je više nego petostruko veći u odnosu na broj slobodnih mesta, dok je po četiri kandidata na jedno mesto konkurisalo na programima kao što su psihologija na Filozofskom fakultetu, dentalna medicina na Medicinskom fakultetu i primenjene umetnosti i dizajn na Akademiji umetnosti", objašnjavaju u Rektoratu.\nS obzirom na to da postoji veoma mali broj mesta za upis na studije glume na srpskom jeziku na Akademiji umetnosti, kao specifičan slučaj izdvaja se i više 150 prijavljenih na samo 10 slobodnih mesta, što znači da je čak 15 kandidata konkurisalo je za jedno slobodno mesto za upis na studije glume.\nVeliko interesovanje je vladalo i za programe kao što su veterinarska medicina na Poljoprivrednom fakultetu, engleski jezik i književnost, kao i komunikologija i odnosi s javnošću na Filozofskom fakultetu, zatim integrisane studije medicine i osnovne akademske studije medicinske rehabilitacije na Medicinskom fakultetu, arhitektura, grafičko inženjerstvo i dizajn, kao i animacija u inženjerstvu na Fakultetu tehničkih nauka, biohemija na Prirodno-matematičkom fakultetu i muzička produkcija na Akademiji umetnosti, gde su po dva kandidata konkurisala na jedno slobodno mesto.\nKOMS: Svega 17 odsto mladih živi odvojeno od roditelja, šest odsto u svom stanu\nstudenti\tUNIVERZITET U NOVOM SADU\n30.08.2021\t• 10:51\nFTN je zaista jedan od najkvalitetnijih fakulteta u državi, a i ima popularnost u skladu sa vremenom.Problem je što niko ne vidi problem propadanja drugih fakulteta, pogotovo društvenih nauka.\n27.08.2021\t• 12:30\nFTN je popularan i medju politicarima i partijskim funkcionerima, Bajatovic uskoro doktorira... a ne zna ni gde je ulaz na FTN, zavrsio ga u roku...


Laguna - Bukmarker - Vanja Bulić gost knjižare Delfi u Nišu - Knjige o kojima se priča\nU četvrtak, 28. avgusta 2014. u Nišu biće organizovano druženje i predstavljanje spisateljskog rada Vanje Bulića. Čitaoci će imati priliku da razgovaraju sa popularnim autorom i obezbede potpisan primerak svoje omiljene knjige.\nUspešni Beograđanin sa višedecenijskim novinarskim i uredničkim stažom i osvedočeni pisac bestselera potpisivaće romane u knjižari Delfi (Voždova 4) od 19 do 20 sati.\n„Ovo što ja pišem trenutno jeste popularan žanr u inostranstvu, s tim što je tamo dozvoljeno, čak i poželjno, igrati se istorijskim i religijskim činjenicama. U mojim romanima sve što je vezano za religiju i istoriju je tačno, a trilerski deo knjige je plod moje mašte. Kada se to dvoje dobro ukomponuje, čitalac teško može da razluči gde prestaje istina a počinje mašta, i obrnuto. Naši ljudi vole teorije zavere, pa često i ono što su ozbiljne namere sveta proglašavaju zaverama, dok nam se ne obije o glavu“, istakao je Bulić.


Miha bez sreće - prečka, neverovatni Radu i Lazović spasli Đenovu u Bolonji - Millennium sport\nMiha bez sreće – prečka, neverovatni Radu i Lazović spasli Đenovu u Bolonji\nNemanja Đorđević Posted on 10. februara 2019. 14:27 10. februara 2019. 14:45\nBolonja i Đenova remizirale su na otvaranju nedeljnog programa 23. kola Serije A – 1:1 (1:1).\nEkipa Siniše Mihajlovića bila je bolji rival tokom većeg dela susreta, a posebno u samom finišu kada je propustila dve sjajne prilike da stigne do nova tri boda, posle velike pobede nad Interom u Milanu na novom debiju našeg stručnjaka prošle nedelje.\nMora se istaći i da domaćin nije imao sreće, odnosno da nije nagrađen za ofanzivnu i hrabru igru – pošto je Danilo najpre pogodio prečku glavom, da bi već prilikom sledećeg kornera Adrijen Radu maestralno odbranio njegov udarac sa ivice peterca.\nBolonja je odlično otvorila meč, kada je Matija Destro u 17. minutu, na centaršut Andree Polija, bio brži od rumunskog čuvara mreže i skrenuo loptu u praznu mrežu.\nMeđutim, nije domaćin uspeo da izdrži do poluvremena, a izjednačenje na "Renato Del’Ari" doneo je Lukas Lerager – posle idealnog kornera koji je izveo naš Darko Lazović.\nTakođe, pre nego što je Mihina ekipa preuzela kontrolu u želji da dođe do sva tri boda, i gosti su imali dve odlične prilike u nastavkum preko Kristijana Kuame i Lukaša Skorupskog, ali se istakao Lukaš Skorupski lepim paradama.\nTagovi : bolonja, đenova, serija a, sinisa mihajlović, video\nBetis nemoćan, Leganes i El Nesiri ubedljivi na otvaranju nedeljnog programa\nAleksić pogodio, ali ponovo nedovoljno za pobedu


Beograd, 23. novembar 2021. – Kompanija Nestlé Srbija dobila je još jedno u nizu priznanja za svoj filantropski angažman, koje je dodeljeno u okviru konferencije CSR Forum, za doniranje hrane i doprinos borbi protiv siromaštva tokom 2021. godine.\nNestlé je u okviru kampanje „Spasimo hranu, spasimo humanost“, koju je pokrenula Fondacija Ana i Vlade Divac uz finansijsku podršku Američke agencije za međunarodni razvoj (USAID), ove jeseni donirao više od 10 tona hrane. Tim povodom, Milica Milanović, menadžer korporativnih poslova u kompaniji Nestlé Adrijatik južni region, učestvovala je na panelu u okviru konferencije na kom su predstavljeni rezultati ove akcije.\n„Ponosni smo što smo među kompanijama koje su svojim angažovanjem učinile da hrana dođe do onih kojima je najpotrebnija. U svrhu kampanje, donirali smo više od 230.000 prehrambenih proizvoda, ali i tokom cele godine smo se zalagali za pomoć ugroženima, pa smo tako u 2021. donirali ukupno više od 20 miliona dinara humanitarne pomoći. Odgovorno upravljanje viškovima hrane godinama je strateški deo našeg poslovanja i, kao lider u oblasti proizvodnje hrane i pića, nastavljamo da aktivno učestvujemo u unapređenju kvaliteta života u Srbiji“, istakla je Milica Milanović na svečanom uručenju priznanja.\nProcenjuje se da skoro pola miliona ljudi u Srbiji živi ispod linije siromaštva i mnogima od njih donacije su osnovni izvor hrane. U borbi protiv siromaštva, Nestlé je prošle godine zaključio ugovor sa Bankom hrane Beograd, a kao jedan od najznačajnijih donatora hrane u Srbiji, naročito u periodu pandemije, i na prethodnoj konferenciji CSR Forum nagrađen je priznanjem za doprinos u borbi protiv gladi i siromaštva.\nKonferenciju organizuju Forum za odgovorno poslovanje i Smart kolektiv, kako bi istakli značaj doprinosa koji pruža poslovni sektor u saradnji sa građanima i lokalnim partnerima, a četvrti dan konferencije, 25. novembar, biće posvećen zelenim temama. Na panelu pod nazivom „Going Green“, Ivanka Stojnić, menadžer održivosti u kompaniji Nestlé Srbija, predstaviće investicije i planove kompanije usmerene na oblast očuvanja životne sredine.


Mobilne telefone moći će da koriste i gluvonemi\nU Sjedinjenim Državama živi više od milion ljudi sa oštećenim sluhom ili potpuno bez tog čula. Ti ljudi lišeni su blagodeti brzog komuniciranja uz pomoć mobilnih telefona. Jedna ekipa istraživača na Univerzitetu države Vašington sada razvija softver za video kompresiju koji bi omogućio gluvonemima da komuniciraju svojim, vizuelnim jezikom.\nAlgoritmi za video kompresiju su kompjuterski programi za smanjivanje količine podataka sadržanih u video slici bez preteranog gubitka kvaliteta te slike. Uprošćeno rečeno, video slika je podeljena u tačkice od kojih svaka nosi posebnu informaciju o tome gde se nalazi u slici, koju boju ima i koliki osvetljaj. Ako se zna da se pokretna slika menja nekoliko desetina puta u sekundi, lako je zamisliti o kolikom obilju informacija je reč. Otkada se u mobilne telefone ugradjuju digitalne kamere i kolor ekrani, otvorena je mogućnost za prenos žive video slike. Naravno, za vizuelnu komunikaciju potrebno je da ta slika bude normalne brzine, a ne isprekidana, što propusna moć današnjih bežičnih telefonskih mreža to još ne dozvoljava.\nIstraživači eksprimentišu sa nekoliko načina za prenošenje slike mobilnom telefonijom normalnom brzinom. Jedna od interesantnijih ideja je da se razvije softver koji bi iz snimka osobe koja šalje poruku znakovnim jezikom izbacivao sve nepotrebne delove i propuštao samo one delove ruku i lica koji su neophodni za komunikaciju. Ostali deo slike bio bi zacrnjen.


Cvijanović: Dobro je što nisu uspeli pokušaji da se osujeti ustoličenje mitropolita Joanikija - Svet - Dnevni list Danas\nPočetna » Svet » Cvijanović: Dobro je što nisu uspeli pokušaji da se osujeti ustoličenje mitropolita Joanikija\nCvijanović: Dobro je što nisu uspeli pokušaji da se osujeti ustoličenje mitropolita Joanikija\nPredsednica Republike Srpske Željka Cvijanović izjavila je da je dobro što u Crnoj Gori nisu uspeli pokušaji da se osujeti ustoličenje mitropolita crnogorsko-primorskog, koji je ocenila kao uzvišen i svečan čin.\n„Dobro je i to što nije obesmišljena vera, već samo politika kojom upravlja mržnja“, rekla je Cvijanovićeva za novinsku agenciju Srna.\nKomentarišući dešavanja na Cetinju i pokušaje da se spreči ustoličenje mitropolita crnogorsko-primorskog Јoanikija, ona je istakla da svako normalan želi to što pre da zaboravi.\n„Nismo naivni i znamo da ovakva negativna kretanja uvek ostavljaju duboke ožiljke i da će trebati mnogo i političkog i institucionalnog, pa konačno i verskog ili međureligijskog napora da se smire strasti i da Crna Gora napreduje, kao što želimo i za sve zemlje naše regije“, naglasila je predsednica RS.\nGovoreći o izjavama lidera Stranke demokratske akcije (SDA) Bakira Izetbegovića, koji je optužio Srpsku pravoslavnu crkvu da se dva veka meša u politiku, Cvijanovićeva je rekla da je to samo „još jedan dokaz njegovog radikalizma i ekstremizma“.\n„Od čoveka koji Srbe naziva ‘lošim narodom’, srpske političare ‘genocidašima’, a onda napada i vređa SPC, ne možete očekivati ni suživot ni da gradi zajedničku državu“, kazala je ona.\nDodala je da je „degutantna potreba političkog Sarajeva da se u pravilu svrstava na neku stranu kad je reč o drugim državama“.\n„Tako to oni rade i kad je reč o politikama i političarima u Srbiji, Hrvatskoj, u Crnoj Gori. Čim je neko imalo realan po pitanju BiH i seti se da tamo žive i neki drugi, osim Bošnjaka, i kaže nešto što nije po volji bošnjačkim političarima, oni se odmah okome i drže im lekcije“, ocenila je Cvijanovićeva.\nUptana na šta danas liči region nakon više od 20 godina međunarodnog prisustva i intervencionizma, predsednica Republike Srpske je odgovorila da je prilično udaljen od onoga što su bili proklamovani ciljevi, sa uglavnom nerešenim političkim ili međuetničkim odnosima.\n„U Crnoj Gori dobijete nerede i haos, jer se organizuje ustoličenje mitropolita, u BiH dobijete visokog predstavnika mimo propisane procedure, koga onda poziva bošnjački član Predsedništva BiH da smeni srpskog člana istog tog Predsedništva, od Severne Makedonije se tražilo svašta, uključujući i promenu naziva države, da bi se kretali dalje ka EU, pa ne dobiju ništa“, kazala je Cvijanovićeva.\nPrema njenim rečima, Srbiji, za koju su znali da je bila i da će ostati najveći igrač u regiji, „natovare teret Kosova“, dodavši da „ne nabraja šta je sve doživljavala RS“.\nustoličenje JoanikijaŽeljka CvijanovićBanjaluka


Porezni obveznici FBiH u periodu januar – maj 2020. uplatili 2.056.791.380 KM direktnih poreza, doprinosa, taksi i naknada – Radio Feral\n04/06/2020 04/06/2020 Mirza Musanovic\t0 Comments\nPorezna uprava Federacije BiH obavještava javnost da su porezni obveznici Federacije BiH u periodu januar – maj 2020. godine uplatili 2.056.791.380 KM javnih prihoda za koje je nadležna Porezna uprava Federacije BiH, što je u odnosu na isti period 2019. godine manje za 142.256.073 KM, ili za 6,47%.\nU mjesecu maju 2020.godine je ukupno naplaćeno 384.238.906 KM, što je u odnosu na april 2020. godine manje za 6.832.105 KM ili za 1,75 %.\nU strukturi direktnih poreza za period januar –maj 2020. godine:\nporez na dohodak naplaćen je u iznosu 169.788.619 KM,\nporez na dobit naplaćen je u iznosu 158.472.182 KM,\nnaknade i takse naplaćene su u iznosu 145.028.372 KM,\nposebne naknade naplaćene su u iznosu85.836.269 KM,\nporez na imovinu naplaćen je u iznosu 40.992.754 KM,\nnovčane kazne naplaćene su u iznosu17.122.039 KM,\nostali porezi naplaćeni su u iznosu 192.079 KM.\nU periodu januar – maj 2020. godine naplaćeni su doprinosi za penzijsko i invalidsko osiguranje, zdravstveno osiguranje i doprinosi za slučaj nezaposlenosti u ukupnom iznosu od 1.437.696.015 KM.\nU strukturi doprinosa za period januar – maj 2020. naplaćeno je:\ndoprinosi za PIO/MIO naplaćeni su u iznosu 801.407.449 KM,\ndoprinosi za zdravstveno osiguranje naplaćeni su u iznosu 569.775.601 KM;\ndoprinosi za osiguranje za slučaj nezaposlenosti naplaćeni su u iznosu 66.512.965 KM.\n← Objavljen Javni poziv za podršku povratku\nOdbojkašice Bosne iz Kalesije započele pripreme za dvije najvažnije utakmice u sezoni →


Đurković: 2012. biće izazovnija za poslovanje\n29.12.2011. / 12:48\nBEOGRAD, Predsjednik Američke privredne komore u Srbiji Miloš Đurković ocijenio je da će 2012. biti izazovnija za poslovanje nego prethodna jer bi kriza u zoni evra mogla imati negativni uticaj na srpsku privredu i najavio da će AmCham pomoći u prevazilaženju krize kroz promociju investicija i kontinuiran rad s predstavnicima Vlade na sprovođenju strukturnih reformi.\nSrbija i dalje ima lošu produktivnost u privredi, a pri tom nema adekvatnu proizvodnju i izvoz, ukazao je Đurković, ocijenjujući da to srpsku privredu čini vrlo nekonkurentnom i manje otpornom na krizne udare jer dosta zavisi od prijema novca sa strane, od direktnih stranih investicija.\nS druge strane, Srbija mora da se potrudi da napravi mnogo efikasniji sistem državne administracije i da nastavi restrukturiranje privrede, naglasio je Đurković i podsjetio da u uslovima globalne ekonomije u proteklih 20 godina pokazalo se da je najvažnija fleksibilnost, odnosno sposobnost kompanija da se brzo prilagode promjenama. Tanjug\nTagovi: americka privredna komoramilos djurkovicposlovanjeprivreda


Malom Đorđu hitno potrebna pomoć! Dečak ne može da diše bez respiratora, pomozimo mu u borbi protiv opake bolesti - Ozon Media\n– Nema nikakve mogućnosti da ja radim, jer je Đoletu potrebna danonoćna briga, tako da su nam prinadležnosti od Centra za socijalni rad jedina sredstva. Za negu drugog lica dobijam 28.738, plus dečiji dodatak od 5.400 i socijalnu pomoć od 12.160 dinara. To nekako jedva razvlačem za mesečne Đoletove potrebe, ali sada hitno treba da se uradi godišnji servis dva respiratora koji košta 120.000 dinara, inače će Đole prestati da diše – kaže Snežana.\nNažalost, u Srbiji ima puno bolesne dece kojima je novčana pomoć potrebna, pa su se sredstva namenjena Đoletu smanjila i nedovoljna su za plaćanje svih troškova, kaže Snežana, očekujući pomoć dobrih ljudi.\nPomoć Đoletu možete uplatiti na sledeći način:


Sarajevo: Škola zabranila nošenje hladnog oružja – NovostiDana.rs\nSarajevo: Škola zabranila nošenje hladnog oružja\nSARAJEVO – Obaveštenje o zabrani nošenja hladnog oružja na vrata Osnovne škole „Hrasno“ u Sarajevu, uzburkala je javnost u BiH.\nDirektor škole Sejdo Mirvić, međutim, kaže za Klix.ba da je to obaveštenje tek preventivna mera.\nPrema rečima Mirvića, obaveštenje je na vrata škole postavljeno kao preventivna mera, s obzirom na to da se jedan od učenika u tajnosti poverio školskom pedagogu i kazao kako je jedan učenik na nastavu doneo neku vrstu hladnog oružja, ali o kome i o čemu se radi, nastavno osoblje i uprava škole nije utvrdila.\nOn pretpostavlja kako su takve situacije moguće, ali upozorava učenike da nema potrebe da sa sobom nose skalpele ili šarfcigere koji su neophodni tokom izvođenja nastave na nekim predmetima, jer škola je osigurala sav potreban materijal.\n„Nismo sigurni da li je podatak koji je pedagog dobila od tog učenika tačan ili je tek produkt mašte. Svesni smo i kako neki učenici sa sobom nose metalne predmete kako bi se odbranili od pasa lutalica na putu do škole, ali takvi predmeti se ne unose u zgradu“, rekao je Mirvić.\nŠkola je pre nekoliko godina dobila i detektor za metal, koji je u funkciji, ali do sada nije bilo potrebe da se koristi.\nSuđenje Naseru Oriću 4. oktobra


Veritkalna bašta – Zeleni Sad\nPočetna » Vesti » Veritkalna bašta\n2 juna, 2020 Vesti Nema komentara\nOva akcija pod nazivom “Ne budi na Eko-distanci!” ne bi uspela bez pomoći i podrške Fondacije “Novi Sad 2021-Evropska prestonica kulture” i rasadnika “Rasadnik cveća” iz Sremske Kamenice.\nAkcija je osim praktičnog dela imala je za cilj i edukativni karakter, pa su okupljeni uz po koju šoljicu toplog čaja mogli dodatno da se upoznaju sa načinom njenog funkcionisanja, primenom i delovanjem, ali i da saznaju nesto novo o biljnim vrstama koje su tog dana bile zasađene.\nNapominjemo da vertikalna bašta sama po sebi poseduje višenamesnki značaj koristan za društvo i okolinu. Njena primena proteže se od estetskog aspekta pri ulepšavanju javnog prostora pa sve do omogućavanja prirodnog staništa za ptice i insekte.\nNaravno, ne treba zaboraviti da se njena osnovna namenska funkcija ogleda u prečišćavanju vazduha kiseonikom, pri čemu u može poslužiti i kao prirodni omotač protiv alergena.\nIpak, ono što je po mnogima najvažnije jeste činjenica da građani SHVATE i DOŽIVE vertikalnu baštu kao jedan od važnih primera očuvanja životne sredine u urbanim uslovima stanovanja i da upravo zajedničkim delovanjem svih nas moramo raditi na proširenju i održavanju ove male ali veoma funkcionalne eko oaze! 🌿💚 #zelenisad #novisad2021 #evropskaprestonicakulture2021 #epk2021 #novamesta


Istraživanje javnog mnjenja: Problemi u upravi brojni, uprkos osrednjem povjerenju – Institut alternativa\nInstitut alternativa » Javna uprava » Istraživanje javnog mnjenja: Problemi u upravi brojni, uprkos osrednjem povjerenju\nObjavljeno 20. 03. 2017. 15. 01. 2018.\nNeregularno zapošljavanje, neefikasnost i korupcija su ključni problemi javne uprave, smatraju građani Crne Gore.\nKao najveći problem javne uprave, građani izdvajaju zapošljavanje „preko veze“. Svaki drugi građanin smatra da je ovo jedan od problema (51%), a svaki peti da je najveći problem (22%). Zapošljavanje „preko veze“ kao problem je češće istaknuto u sjevernom regionu (34%), u ruralnim područjima (31%), a naročito smeta i nezaposlenima (33%).\nOvo je dio rezultata istraživanja javnog mnjenja, koje je za potrebe Instituta alternativa uradila Agencija IPSOS, u okviru projekta “Civilno društvo za dobru upravu: Da služi i zasluži!”.\nNajveću važnost petina građana pridaje i neefikasnosti javne uprave (21%). Zanimljivo je da je neefikasnost ključni problem za građane u centralnom regionu (27%) i u urbanim djelovima (26%).\nKorupcija u javnoj upravi je treći problem koji građani naročito izdvajaju: 39% građana je nabrojalo korupciju kao jedan od gorućih problema. U ruralnim predjelima se korupcija češće prepoznaje kao problem (50%), nego neefikasnost.\nSkoro polovina građana smatra da Vlada neće ni do 2020. godine riješiti ključne probleme javne uprave (47%). Manje je onih koji smatraju da će Vlada uspjeti da se izbori sa problemima javne uprave (38%), dok zanemarljiv broj smatra da javna uprava nema velike probleme.\nVlada je Strategijom reforme javne uprave za period 2016-2020. godine, sebi za cilj postavila stvaranje efikasne i servisno opredijeljene javne uprave, koju karakteriše rast povjerenja građana u njen rad.\nInstitut alternativa je u okviru ovog projekta dao doprinos utvrđivanju trenutnog stanja kada je u pitanju povjerenja građana u javnu upravu. Prema rezultatima istraživanja, preko 40 odsto građana ima veliko ili srednje povjerenje u državnu i lokalnu upravu, dok 18, odnosno 19 procenata uopšte nema povjerenja. Malo povjerenje u državnu i lokalnu upravu ima 23%, odnosno 24% građana.


Besplatno, po pozivu\nRazvoj publike je edukativni projekat, jednomesečni kurs namenjen predstavnicima organizacija civilnog društva i javnih institucija u kulturi kao i pojedinaca profesionalaca. Fokus je na onima koji prepoznaju da im je potrebna dodatna edukacija kako bi uspešnije poslovali, odnosno preispitali i unapredili svoje strategije komunikacije sa publikom, kako po pitanju prezentacije svojih programa, tako i u smislu kontinuiranog podmlađivanja i pristupa novoj publici, kao i negovanja postojeće publike.\nU okviru kursa predavanja će držati Nana Radenković (Nova Iskra), Relja Dereta, Slobodan Jovanović (Coba&Associates) i Neda Šorak (Sunny Digital). Pored predavanja naših istaknutih stručnjaka, biće predstavljeno i nekoliko primera dobre prakse, pre svega kroz prezentacije Ljiljane Ilić (Centra za promociju nauke) i Aleksandre Ninković Tašić (izložba Pupin).\nKurs se održava u sali Josif Pančić Kolarčevog narodnog univerziteta, a nakon njegove realizacije biće objavljen i webinar koji će predstaviti video snimke svih bitnih predavanja održanih u okviru kursa. Na taj način, ovaj fond znanja na temu razvoja publike biće stavljen na raspolaganje kao jedan od resursa za profesionalni razvoj koje će producirati edukativna platforma Nove Iskre.\nRazvoj publike je i jedna od centralnih tema programa Kreativna Evropa Evropske Unije, pa je logična saradnja sa Deskom kreativna Evropa Srbija, a projekat se realizuje uz podršku Ministarstva kulture i medija Republike Srbije.\nKurs je pre svega namenjen predstavnicima organizacija i javnih institucija u kulturi, ali pojedincima koji su profesionalno aktivni u ovoj oblasti i bave se komunikacijom ili razvojem projekata koji su različitim ciljnim grupama i širokoj publici.\nTokom kursa biće reči o artikulaciji i refleksiji vizije, misije i ciljeva same organizacije ili projekta, o upoznavanju sa konceptima strateških i integrisanih komunikacija, novim načinima za targetiranje određenih ciljnih grupa, vizuelnim komunikacijama i totalnom dizajnu (na nivou institucije/projekta), kao i o praktičnim alatima i pristupima za korišćenje društvenih mreža i online zajednica u cilju popularizacije određenih projekata i targetiranja ciljnih grupa.\nKustos i autor\nPredsednica Obrazovno-istraživačkog društva Mihajlo Pupin i multikulturalni je ambasador Unesko kluba Univerziteta Sorbona. Autor je Pupin memorijalnog projekta u zemlji i regionu u okviru koga je postavila prvi virtuelni muzej koji predstavlja jedno naučno i kulturno nasleđe u svetu - Pupinov virtuelni muzej. Autor je pet izložbi, organizator preko stotinu predavanja i tribina u čitavoj Srbiji, ali i Crnoj Gori, Republici Srpskoj, Hrvatskoj i Mađarskoj. Napisala je više radova u relevantnim izdanjima za istoriju nauke, veliki broj članka, feljtona, specijalnih dodataka, pokretač je i realizator medijske pupinizacije i obeležavanja Pupinovih godina na nacionalnom nivou (2014. i 2015.). Autor je velike izložbe Pupin - od fizičke do duhovne realnosti, koja je u Istorijskom muzeju Srbije oborila dva rekorda - onaj o dužini trajanja postavke, ali i o posećenosti. Priredila je u saradnji sa SANU i Maticom srpskom dva izdanja Pupinove autobiofije, a tri njegove i knjige Nikole Tesle - neprevedene do sada na srpski jezik, su u pripremi. Vodi program Obrazovne pupinizacije gde se nauka uz Epske putokaze i Malu Pupinovu laboratoriju približava deci.\nDiplomirala na Filološkom fakultetu Univerziteta u Beogradu, nemački jezik i književnost. Od 2012. godine radi u Sektoru komunikacija Centra za promociju nauke. Radila je, između ostalog, kao direktorka komunikacija u kompaniji Mercedes-Benz i kao nezavisna konsultantkinja za kompaniju Mazda za balkansku regiju. Poseduje veliko iskustvo u oblasti komunikacija i odnosa sa medijima u korporativnom i nevladinom sektoru. Pored toga, prevodi knjige, članica je Udruženja književnih prevodilaca Srbije, a organizuje i umetničke i poetske događaje i festivale širom regije u saradnji sa umetničkom grupom Škart (“Pesničenje”) .


MK Commerce ne odustaje od Brodogradilišta u Apatinu - Bizlife.rs\nMK Commerce ne odustaje od Brodogradilišta u Apatinu\n13:48 Novi Sad, 06/02/2012\nKompanija MK Commerce d.o.o. Novi Sad odlučila je da ponovo otkupi predmetnu dokumentaciju za učestvovanje na tenderu za kupovinu A.D. Brodogradilišta “Apartin”, koja će biti raspisana polovinom februara.\nMK Commerce je ovo odlučio bez obzira što sudskim putem pred Vrhovnim kasacionim sudom vodi postupak za Zaštitu zakonitosti predhodne „neuspele“ kupovine, a radi zaštite svojih prava, saopšteno je iz ove kompanije.\nTokom 2011. godine MK Commerce kao jedini registrovani kupac ponudio je kupoprodajnu cenu od 150 miliona dinara, a koju je odbor poverilaca i stečajni upravnik na predlog odbora prihvatili. To je bila druga prodaja brodogradilišta, dok se prvi put na oglas o prodaji nije niko prijavio i položio depozit. Kako je u postupku prodaje donet zaključak na štetu MK Commerce-a isti je pravdu potražio pred višim sudskim instancama. Trenutno je ceo postupak pred Vrhovnim kasacionim sudom a ukoliko ni tu nebude zadovoljena pravda obratićemo se i Ustavnom sudu Republike Srbije da dokažemo svoju savesnost prilikom prošle prodaje.\n„Odlučili smo da ne odustajemo od kupoprodaje Brodogradilišta Apatin, i pored činjenice da se poslovna klima u 2012 godini bitno razlikuje i znatno je teže poslovati nego u predhodnoj godini kao i činjenice da smo izgubili dragoceno vreme za pokretanje i osposobljavanje Brodogradilišta Apatin i upošljavanja novih zaposlenih. Činjenica je da je od strane jednog od poverilaca došlo do bespotrebnog odugovlačenja prodaje stečajnog dužnika. Samim tim se prolongira i početak rada Brodogradilišta, zapošljavanja i angažovanja ljudi, sredstava, a na koje je MK Commerce bio spreman i imao pripremljen i plan i partnere,“ novodi se u saopštenju.\nKompanija ističe da je ovo presedan u Stečajnim postupcima, koji na svaki način degradira i odvraća potencijalne kupce, privrednih društava u stečaju. Kupac je ispunio sve svoje obaveze i potpuno savesno postupio prema svim učesnicima u postupku, ali je neozbiljnošću i zloupotrebom drugih aktera u samom postupku doveden u nezavidan položaj, koji mu je nametnut, kažu u MK Commerce-u.\nPrigovor na prodaju Brodogradilišta stavila je Vojvođanska banka, jedan od najvećih poverilaca, koja je, navodi se u saopštenju, na taj način zloupotrebila svoja procesna ovlašćenja i stopirala prodaju i unovčenje stečajnog dužnika. „Naime, član odbora poverilaca, Vojvođanska banka je u postupku prodaje favorizovala jednog od navodno potencijalnih kupaca iz inostranstva. Međutim, taj potencijalni kupac nije ispunio sve uslove predviđene Oglasom i Zakonom o stečaju. Osim upućenog pisma o namerama ništa drugo nije realizovano, nije otkupljena dokumentacija niti je položen depozit od oko 100 miliona dinara na kupovini brodogradilišta,“ navode u kompaniji.\nmk grupa Srbija


Otvorena skijaška sezona na Crnom vrhu kod Bora - Tempo Naxi radio\nBolji uslovi za trening borskih džudista\nNajaktivniji čitaoci biblioteke u Kladovu u 2020. godini\n163 učesnika Svetosavskog književnog konkursa\nPočela prodaja ribolovačkih dozvola za 2021. godinu\nOtvorena skijaška sezona na Crnom vrhu kod Bora\n13. јануара 2021. 13. јануара 2021. Zoran Nikolic\nNa Crnom vrhu kod Bora otvorena je ovogodišnja skijališka sezona. Visina snežnog pokrivača je oko 70 centimetara, dok je podloga na stazama oko 40 centimetara utabanog snega. Ljubiteljima zimskih sportova su na raspolaganju crvena staza „Jelen 1”, dužine 800 metara, crveno-crna staza „Jelen 2”, dužine 1.600 metara, kao i ski put dužine 2.300 metara.\nInteresovanje je za sada veliko i u prva 2 dana rada skijališta bilo je oko 200 skijaša, a među njima i onih iz drugih mesta istočne Srbije. Gradonačelnik Bora, Aleksandar Milikić, rekao je da Crni vrh ponovo postaje regionalni ski centar i da su u planu dalja ulaganja uz podršku Javnog preduzeća Skijališta Srbije.\nRadno vreme skijašta je od 10 do 16 časova. Cena dnevne ski karte iznosi 300 dinara i uključuje neograničeno korišćenje sidra i dvosede žičare. Skijašima su na raspolaganju i dva ugostiljska objekta u kojima mogu da odmore.\nSva sela u okolini Zaječara dobila struju, nema opasnosti od poplava\nKako će ko pohađati školsku nastavu od ponedeljka?\n28. јануара 2021. Zoran Nikolic\nProstorije i sala za trening Džudo kluba Bor u Sportskom centru nedavno su renovirani, a mladi...\nPovodom obeležavanja Svetog Save, biblioteka u Kladovu po drugi put proglašava najaktivnije i najvernije ljubitelje knjige...\nMinistarstvo odbrane je objavilo opšti poziv za uvođenje regrutnih obveznika u vojnu evidenciju. Centar Ministarstva odbrane...\nBolji uslovi za trening borskih džudista 28. јануара 2021.\nNajaktivniji čitaoci biblioteke u Kladovu u 2020. godini 28. јануара 2021.\nPoziv za uvođenje u vojnu evidenciju 28. јануара 2021.\n163 učesnika Svetosavskog književnog konkursa 28. јануара 2021.\nPočela prodaja ribolovačkih dozvola za 2021. godinu 28. јануара 2021.